Ministerens tale til samråd i Finansudvalget - Transportministeriet\nForside / Transportministeren / Taler og artikler / 2005 / Ministerens tale til samråd i Finansudvalget\nMinisterens tale til samråd i Finansudvalget\nSpørgsmål: Der ønskes en redegørelse for og drøftelse af Rigsrevisionens beretning om Banedanmark, herunder hvad ministeren videre agter at foretage sig i sagen.\nFinansudvalget har bedt mig redegøre for Rigsrevisionens beretning om Banedanmark, og fortælle nærmere om, hvad jeg vil foretage mig på baggrund af Rigsrevisionens kritik.\nJeg er glad for at få denne lejlighed til at fremlægge min redegørelse om rapporten og de konsekvenser, som jeg mener den må få.\nDa jeg sidst var i samråd i Finansudvalget i april måned oplyste udvalget, at udvalget ville bede Rigsrevisionen se på håndteringen af aktstykkerne vedr. Banedanmark. Det er jeg – som jeg også sagde i april - tilfreds med. Der skal være orden i sagerne, og hvis ikke det er tilfældet, må man finde ud af, hvad der er i vejen. Næste skridt vil være, at jeg sørger for, at der bliver rettet op på det, der ikke er godt nok.\nMin redegørelse vil være opbygget på følgende måde: For det første vil jeg forklare baggrunden for organiseringen af departementets tilsyn med Banedanmark.\nFor det andet vil jeg gennemgå de 6 sager og forklare udvalget, hvorfor vi gjorde, som vi gjorde, og hvordan vi må vurdere Rigsrevisionens kritik.\nEndelig vil jeg for det tredje gøre rede for, hvad der er gjort for at skærpe tilsynet med Banedanmark, og hvad der vil blive gjort yderligere i den kommende tid.\nJeg vil bede om udvalgets forståelse for, at det bliver en ganske lang redegørelse. Der er tale om en kritik, som jeg tager meget alvorligt, og det kræver fornuftige forklaringer og gode svar.\n1. Baggrunden for tilrettelæggelsen af tilsynet med Banedanmark\nFor så vidt angår baggrunden for tilrettelæggelsen af tilsynet med Banedanmark vil jeg tage udgangspunkt i den udvikling, der er sket på området i min tid som minister. Det vil sige den tid, hvor Banestyrelsen er blevet til det nuværende Banedanmark.\nSom vi alle ved, har jernbanen siden midten af halvfemserne undergået en gennemgribende forandring. Først blev de tidligere Danske Stats Baner splittet op i en række dele, bl.a. jernbanevirksomheden DSB og infrastrukturforvalteren Banestyrelsen. I 2003 skete endnu en opsplitning da Trafikstyrelsen blev oprettet som jernbanemyndighed og Banedanmark som produktionsvirksomhed.\nDer har helt fra Banestyrelsens etablering været behov for at arbejde med styringen af økonomi og anlægsprojekter. Det har Rigsrevisionen i flere beretninger peget på.\nVi har arbejdet på at sikre gode rammer for økonomi- og produktionsstyring bl.a. ved at rendyrke og forenkle Banedanmarks opgaveportefølje. Myndighedsopgaverne og de politisk orienterede planlægningsopgaver er derfor udskilt fra Banedanmark. Det var netop denne forenkling, som var baggrunden for den lov, som Folketinget vedtog i 2003 om Banedanmark.\nMed denne lovgivning, der blev vedtaget med tilslutning fra alle Folketingets partier på nær Enhedslisten, blev det lagt fast, at Banedanmark var en produktionsvirksomhed, men også en ganske særlig type virksomhed, som skulle styres både som et selskab og som en statsvirksomhed.\nSom selskab skulle Banedanmark have en bestyrelse og efter en overgangsperiode skulle bestyrelsen gives beføjelse til at være Banedanmarks egentlige øverste ledelse.\nSom statsvirksomhed var det forudsat, at Banedanmark skulle være bevillingsstyret via finansloven, fordi Banedanmark har én hovedfinansieringskilde – nemlig de bevillinger som Folketinget tildeler virksomheden.\nSådan er ingen andre virksomheder eller styrelser under mit ministerområde i dag organiseret. Men formålet med den særlige organisering var at målrette indsatsen mod de særlige problemer, der havde vist sig vedr. Banestyrelsen.\nI loven er det også bestemt, at der skulle udarbejdes en kontrakt mellem Banedanmark og departementet. Kontrakten beskriver blandt andet, hvilke trafikale ydelser Banedanmarks net skal levere, og den stiller krav til udviklingen i tilstanden på jernbanenettet.\nSom det vil fremgå af min gennemgang, har vi forsøgt at skabe grundlag for forbedring af de forhold, der er kritiseret. Men Rigsrevisionens beretning siger, at det ikke er godt nok, og kritikken giver anledning til at gennemtænke vores styring af Banedanmark igen.\nDels må vi overveje, om Banedanmarks nuværende styringsmæssige ”set up” er det rigtige. Dels må vi styrke vore egne systemer og procedurer for at føre tilsyn med Banedanmark.\nFor så vidt angår det styringsmæssige ”set up” er det mit mål, at der snarest sker en afklaring af bestyrelsens fremtidige rolle.\nDer er efter min mening ingen tvivl om, at vi må væk fra den nuværende overgangsperiode med en rådgivende bestyrelse, når vanskelighederne i Banedanmark er så store, som de er. Om det så indebærer, at bestyrelsen skal afvikles, eller om den skal gøres ansvarshavende, det arbejder vi i øjeblikket på at få afklaret og præciseret. Mit synspunkt er, at vi skal have en ansvarshavende bestyrelse.\nI dag vil jeg koncentrere mig om vores tilsyn med Banedanmark.\nDepartementet fører tilsyn med ministeriets styrelser og selskaber på et eller flere af 3 områder:\ntilsynet med, om styrelser og selskaber overholder de bevillinger de er underlagt\ntilsynet med, at styrelser og selskaber leverer den produktion de forudsættes at levere\ntilsynet med, at styrelser og selskaber er veldrevne og, hvis de ikke er det, at de udvikler forudsætningerne for at blive det.\nFor ministerområdets institutioner på finansloven er der normalt 2 tilsynsmodeller, nemlig bevillingstilsynet via finanslov, rammeredegørelser osv. og tilsynet via resultatkontrakter, hvor der sættes mål for institutionens produktion og udvikling.\nMinisteriet fører tilsyn med Banedanmark ved hjælp af begge modeller, men derudover er der for Banedanmark tilføjet et yderligere tilsyn, som vi ikke fører med vores andre styrelser, nemlig tilsynet centreret om bestyrelsen og de tilhørende kvartalsmøder. I ministeriet kalder vi det et selskabstilsyn, fordi det svarer til det tilsyn, der føres med vores selskaber.\nJeg synes der er grund til at gå nærmere ind i dette tilsyn omkring bestyrelsen. Det er min vurdering, at netop skiftet i vores tilsynsfilosofi er en del af forklaringen på den kritiserede sagshåndtering. Også selvom det skete for at understøtte den ny rådgivende bestyrelses platform og arbejde i virksomheden.\nMen lad mig først forklare hvordan de 3 tilsyn fungerer for Banedanmark.\nDet første tilsyn, Finanslovstilsynet, tager udgangspunkt i departementets tilsyn med Banedanmark som finanslovsinstitution.\nBanedanmark er i bevillingsmæssig henseende en traditionel statsvirksomhed, der er underlagt de samme budget- og bevillingsregler som andre statsvirksomheder.\nDepartementet skal derfor føre tilsyn med, at bevillingerne og bevillingsreglerne overholdes. Departementet skal forelægge aktstykker for Folketingets Finansudvalg, når dette er nødvendigt. Og departementet skal sikre, at de oplysninger, der tilgår Folketingets Finansudvalg via aktstykker, er korrekte.\nDepartementets tilsyn med bevillingsopfølgning er baseret på en kendt tilsynsmetode med 3 årlige rammeredegørelser med status for bevillingsoverholdelse og aktstykker og løbende opfølgning herpå. Hertil kommer tilsynet i forbindelse med udarbejdelsen af finanslovsforslag samt årsrapporter, hvori også indgår bevillingsafregninger.\nDet andet tilsyn, vi anvender i forhold til Banedanmark, tager udgangspunkt i den kontrakt der er indgået mellem Transport- og Energiministeriets departement og Banedanmark om forvaltning af statens jernbaneinfrastruktur i perioden 2005-2006. Denne kontrakt blev indgået i foråret 2005.\nKontrakten udmønter den politiske rammeaftale fra 2003, og i modsætning til den tidligere resultatkontrakt med Banestyrelsen indgår der i kontrakten konkrete krav til jernbanenettets ydeevne og til jernbanenettets tilstand.\nDer er imidlertid en utilstrækkelig viden i Banedanmark om tilstanden på det samlede net. Der stilles derfor i kontrakten krav om udvikling af et system, det såkaldte ”asset management system”, der vil gøre det muligt at foretage opgørelser af Banedanmarks anlæg og dets tilstand.\nFormålet med departementets tilsyn på dette område er at sikre, at Banedanmark lever op til såvel det trafikale ydelseskrav som kravet til udviklingen i tilstanden på nettet sådan som det er beskrevet i Trafikaftalen fra november 2003.\nKonkret modtager vi årligt en afrapportering om Banedanmarks opfyldelse af kontraktens ydelsesspecifikation. Halvårligt modtager vi status på Banedanmarks anlægsprojekter, og kvartalsvis modtager vi rapportering om Banedanmarks regularitet. Vi kan desuden kræve uvildige auditeringer af, om kontraktens krav er opfyldt. Det er indtil videre sket i forhold til arbejdet med ”asset management” – systemet, hvor det engelske konsulentfirma Scott Wilson foretager en auditering.\nOpsummerende kan det siges, at kontrakten indeholder krav til, hvad Banedanmark skal levere for bevillingen på finansloven, men den indeholder også krav der understøtter udviklingen af virksomheden. Dermed understøtter kontrakten og kontraktopfølgningen de 2 øvrige tilsynsområder, nemlig finanslovstilsynet og virksomhedstilsynet.\nI marts 2004 tilføjede vi det tredje tilsyn der tager udgangspunkt i tilsynet af Banedanmark som virksomhed. Dette tilsyn indgik, før Banedanmark blev en virksomhed med en bestyrelse, som en del af tilsynet med resultatkontrakten, hvilket svarer til hvad der er gældende for tilsynet med vores styrelser.\nI forlængelse af Folketingets beslutning om at rendyrke Banedanmarks opgaveportefølje blev der som nævnt truffet beslutning om, at Banedanmark skulle have en bestyrelse.\nFormålet var at styrke ledelsen. Tilsynet med om virksomheden er veldrevet og udvikler forudsætningerne for at blive veldrevet, baseres på et særskilt selskabstilsyn. Det er centreret omkring kvartalsmøder mellem transport- og energiministeren og formandskabet for bestyrelsen samt den administrerende direktør.\nDenne metode tager udgangspunkt i det tilsyn vi anvender over for aktieselskaber og aktieselskabslignende selskaber. Det vil sige f.eks. det tilsyn, vi fører med DSB og Bornholmstrafikken A/S. Her foregår departementets tilsyn med forhold vedr. selskabets udvikling med bestyrelsen som omdrejningspunkt. Baggrunden for at indrette sig sådan er beskrevet i den rapport, som Transport- og Energiministeriet udarbejdede sammen med Finansministeriet og Økonomi- og Erhvervsministeriet i 2003, som hedder ”Staten som aktionær”.\nNår denne metode blev valgt skyldes det dels, at den har fungeret godt overfor selskaberne på ministerområdet. Dels vurderede vi, at den ville understøtte bestyrelsens platform i Banedanmark.\nFormålet var, at bestyrelsen derved skulle få de bedste forudsætninger for at tage fat på de fundamentale og alvorlige problemer i Banedanmark.\nNår jeg skitserer disse tilsynsmetoder er det fordi vi i dag må erkende, at vi endte med at forlade os mere på denne del af tilsynet med Banedanmark, end den kunne bære.\nVi formåede ikke at skelne skarpt nok mellem de behov, der er for økonomiopfølgning i forhold til selskaberne på ministerområdet - og som godt kan centreres omkring selskabsmetoden med kvartalsmøderne - og de behov, der er for bevillingsopfølgning overfor Banedanmark, og som - har det vist sig - ikke kan centreres omkring selskabsmetoden. Dette er, vurderer vi i dag, ikke en god metode, når der er utryghed om økonomistyringen i virksomheden.\nI vores bestræbelser på at understøtte bestyrelsen er vi endt med at håndtere en for stor del af vores tilsyn omkring kvartalsmøderne. Banedanmark er fortsat underlagt traditionel bevillingsstyring. Og der finder fortsat en opfølgning sted via finansloven, rammeredegørelser, aktstykkebehandling mv. Men det store fokus på selskabsmodellen har ikke ført til den skærpelse af departementets tilsyn med bevillingsoverholdelse og med sikring af korrekt og rettidig information af Finansudvalget i forbindelse med aktstykker mv., som der er brug for.\nVi har således overbebyrdet selskabsmodellen, og reelt placeret en del af vores tilsynsforpligtelse hos bestyrelsen, hvilket bestyrelsen ikke har haft de optimale forudsætninger for at håndtere, fordi den kun har været rådgivende.\nDet har hidtil været vores opfattelse, at introduktionen af den tredje tilsynsmetode oven på de eksisterende to tilsynsmetoder var en skærpelse af det samlede tilsyn med Banedanmark, også selvom Banedanmark ved konstitueringen af bestyrelsen udtrådte af departementets koncernledelse og ledelsesinformationssystem. Men vi må erkende, at det ikke blev en skærpelse, for de forskellige former for tilsyn er kommet til at skygge for hinanden og derfor blev det ikke – som tiltænkt – en styrkelse.\nEt eksempel herpå har været vores opfølgning på den såkaldte 360 mio. kr. pulje, der kritiseres af Rigsrevisionen. Vores opfølgning på denne pulje var ikke intensiv nok, bl.a. fordi vi forventede, at vi ville høre om det fra Banedanmark, hvis ikke alt gik som det skulle. Alt gik imidlertid ikke som det skulle, men det vidste vi ikke, fordi vi ikke fulgte nok op på den bevilling, som Finansudvalget havde givet Banedanmark.\nDet kan konstateres, at vi – som det også påpeges af Rigsrevisionen – burde have taget initiativer til at skærpe det direkte tilsyn med Banedanmarks bevillingsoverholdelse i erkendelse af Banedanmarks mange økonomistyringsproblemer.\nDette skete ikke, og det skal jeg over for Finansudvalget beklage.\nJeg har over for mit departement og Banedanmark klart tilkendegivet, at der ikke har været gjort et godt nok stykke arbejde. Jeg har understreget, at der nu skal gøres alt for at forbedre procedurerne.\nJeg vil senere gennemgå de konkrete initiativer vi har taget – og planlægger at gennemføre i den kommende tid – vedr. en styrkelse af særligt finanslovstilsynet med Banedanmark, men først vil jeg i lyset af ovenstående overordnede betragtninger forholde mig til de konkrete sager, hvor Rigsrevisionen udtaler en kritik af departementet.\n2. De 7 sager\nRigsrevisionens beretning omtaler 7 af de 21 aktstykker vedr. Banedanmark, Transport- og Energiministeriet i perioden 2003-2005 sendte til Finansudvalget.\nDa Rigsrevisionen kritiserer departementets sagsbehandling i 6 af de 7 omtalte sager, vil det være naturligt at gennemgå de sager, der er kritiseret. I det følgende vil jeg gennemgå departementets behandling af de 6 sager og hvilke overvejelser departementet gjorde sig om de 6 sager. Derefter vil jeg vende tilbage til, hvad vi så gør for at stramme op på tilsynet med Banedanmark.\nSag nr. 1 omhandler overskridelsen af den negative udsvingsgrænse på § 28.63.05 med 60,9 mio. kr. i 2004. Rigsrevisionen kritiserer departementet for ikke at have fulgt grundigt nok op på udviklingen via finanslovstilsynet trods det forhold, at vi allerede i maj måned 2004 vidste, at Banedanmark opererede i det negative udsvingsområder. Rigsrevisionen kritiserer departementet for at have ført et for overordnet tilsyn baseret på selskabstilsynet.\nDenne sag er måske det bedste eksempel på, at vi i for høj grad gjorde bestyrelsen og kvartalsmøderne til omdrejningspunktet for vores tilsyn med Banedanmark.\nJeg vil gerne bemærke, at departementet nøje fulgte Banedanmarks økonomi i tilknytning til rammeredegørelserne. I forbindelse med rammeredegørelserne modtog ministeriet information fra Banedanmark om forbrug over udsvingsgrænsen - i april på 66 mio. kr. - i september 121 mio. kr. - og i november 122 mio. kr. Det maksimale udsving måtte være på 135 mio. kr. Banedanmarks udsving endte med at være 196 mio. kr.\nDet skal hertil tilføjes, at Banedanmark notorisk i tidligere år havde realiseret et lavere forbrug ved udgangen af året end det der blev indmeldt på rammeredegørelserne.\nI forbindelse med kvartalsmødet den 17. juni 2004, hvor Banedanmark indmeldte det forventede forbrug på kontoen, blev det fra min side påpeget og fastslået, at der ikke var overensstemmelse mellem budgettallene og de bevillinger, der fremgik af finansloven.\nDette forhold var fortsat et problem i forbindelse med rapporteringen til kvartalsmødet i september 2004. Derfor blev det også på det pågældende møde fra ministeriets side kraftigt indskærpet, at Banedanmarks rapportering skulle tage udgangspunkt i de bevillingsmæssige rammer og ikke interne budgetforudsætninger i Banedanmark.\nI forbindelse med det ekstraordinære kvartalsmøde med Banedanmark i nov. 2004 - som blev indkaldt på grund af de mange store udeståender på Banedanmarks område, samt Rigsrevisionens tidligere anbefalinger om et tættere tilsyn med Banedanmark i perioden frem til at bestyrelsen skulle gøres ansvarshavende - fremlagde bestyrelsen i Banedanmark en prognose for forbruget på § 28.63.05 som var blevet reduceret til et beløb, der ville have ligget inden for udsvingsordningen.\nI december 2004 blev Banedanmarks prognose øget med nogle få mio. kr., men samtidig orienterede direktionen om, at man havde iværksat en række tiltag, som ville betyde, at bevillingen kunne overholdes.\nDepartementet fulgte altså udviklingen i Banedanmarks træk på udsvingsordningen under § 28.63.05, men jeg må også erkende, at det arbejde vi gjorde ikke var tilstrækkeligt.\nRigsrevisionen kritiserer desuden, at departementet gennem selskabsmodellen udøvede et overordnet tilsyn med Banedanmark om et væsentligt økonomisk styringsproblem, som ellers krævede en langt hyppigere og mere dækkende dialog mellem departementet og Banedanmark.\nRigsrevisionens kritik bekræfter min vurdering af, at departementets tilsyn gennem selskabsmodellen utilsigtet har virket begrænsende for departementets tilsyn med bevillingsoverholdelse. Det beklager jeg.\nSag nr. 2 drejer sig om fordyrelser af projekter finansieret af den såkaldte 360 mio. kr. pulje, som var en pulje afsat fra og med 2004 til genopretning af jernbanenettet. Det er Rigsrevisionens opfattelse, at departementet indtog en særegen uvidende rolle i dialogen med Banedanmark med planlægningen af projekterne, og at departementet indtog en passiv rolle i opfølgningen på projekterne.\nRigsrevisionen baserer sin vurdering på, at departementet ville afvente en sporanalyse, før projekterne skulle sættes i gang, men at departementet ikke var klar over, at projekterne derved blev forsinket og fordyret.\nDesuden kritiseres, at departementet først fulgte op på projekterne i september 2004 efter at aktstykket om udmøntningen af puljen var tiltrådt i maj måned 2003. Det første forhold drejer sig om dialogen med Banedanmark, som i den pågældende sag ikke har været god nok. Som det også fremgår af rapporten må vi erkende, at der, trods bestræbelser på det modsatte, ikke har været en fælles forståelse mellem departementet og Banedanmark om grundlæggende forhold vedr. puljen. Det beklager jeg.\nDet er departementets opgave – i en situation hvor en virksomhed udviser dårlig performance på økonomistyringen – at sikre sig at virksomheden har den rette forståelse af , hvad bevillinger kan og ikke kan bruges til.\nJeg skal desuden beklage departementets rolle i opfølgningen på projekterne, som ikke var aktiv nok. Departementet bør ikke i en situation hvor en virksomhed har udvist styringsmæssig usikkerhed basere sig på, at virksomheden lever op til sit ansvar og har styr på tingene.\nSag nr. 3 fokuserer på Aktstykke 85 fra marts 2005. I aktstykket blev der anmodet om tilslutning til, at Banedanmark gennemførte fornyelsesarbejder på jernbanenettet på strækningen Haslev – Holme Olstrup, fordi der var konstateret skinnebrud på strækningen.\nDet fremgik af aktstykket, at det på grund af sporets tilstand og af hensyn til jernbanesikkerheden havde været nødvendigt at påbegynde arbejdet den 21. februar 2005. På grund af folketingsvalget var dette før Finansudvalget havde mulighed for at behandle aktstykket. Departementet baserede sig i denne sag på Banedanmarks sikkerhedsvurdering.\nRigsrevisionen påpeger i sin kritik, at departementet burde have forelagt aktstykket for Finansudvalget inden arbejdet blev sat i gang, og underbygger denne vurdering med, at der ifølge oplysninger fra Trafikstyrelsen ikke var noget sikkerhedsproblem i at fortsætte togdriften indtil primo marts 2005, hvor Finansudvalget kunne have taget stilling til aktstykket.\nDepartementet var i denne sag henvist til at basere sig på oplysninger fra Banedanmark, fordi Trafikstyrelsen ikke er sagsbehandler for konkrete hastighedsnedsættelser, fejlretninger, sporspærring og ombygning, som infrastrukturforvalteren iværksætter inden for gældende regler, normer og procedurer. Det er infrastrukturforvalterens ansvar at gennemføre dette. Trafikstyrelsens rolle er at føre tilsyn med infrastrukturforvalterens udøvelse af forvalterens ansvar om nødvendigt, samt at udstede påbud eller forbud såfremt det af sikkerhedsmæssige grunde er nødvendigt.\nDerfor vil der også komme situationer fremover, hvor Banedanmark reagerer sikkerhedsmæssigt, fordi det er Banedanmark der har ansvaret for sikkerhedsvurderingen, og hvor hverken departementet eller Trafikstyrelsen – der ikke har ansvaret – vil kunne anlægge en anden vurdering, uden at tage ansvaret fra Banedanmark.\nJeg nævner blot dette, fordi det er principielt og handler om hele opbygningen af sikkerhedsarbejdet og fordelingen af ansvaret for sikkerheden i jernbanesektoren i Danmark.\nSag nr. 4 drejer sig om en dækning af en negativ videreførelse ved overførsel fra LOKO-projektet.\nLOKO-projektet (Lille Opgradering af København og Omegn) er iværksat for at øge kapaciteten på strækningen mellem Københavns Hovedbanegård og Østerport, som er en af jernbanenettet største flaskehalse.\nAktstykket blev fremsat for at hindre overtrædelse af en bevillingsregel om, at der 4 år i træk ikke må være negativ akkumuleret videreførelse på § 28.63.01 på finansloven. Med aktstykket blev der søgt om hjemmel til at overføre midler fra et anlægsprojekt til at dække et underskud på driftskontoen. Det har efterfølgende vist sig, at der ikke var basis for at forvente et mindreforbrug i den størrelsesorden, som blev oplyst i aktstykket.\nRigsrevisionen kritiserer departementet for ikke at have kvalitetssikret Banedanmarks oplysninger om mindreforbruget på LOKO-projektet ved at anmode om dokumentation for det forventede mindeforbrug Dette burde være gjort, fordi departementet selv fandt sagen unormal og var vidende om, at Banedanmarks økonomistyring var usikker.\nOmkring LOKO-projektet bekræftede Banedanmark den 3. september 2004, at selvom budgettet til LOKO-projektet reduceres med 25 mio. kr., ville der fortsat være midler i projektet til at gennemføre en forlængelse af gangbroen ved Østerport. I forbindelse med udarbejdelsen af aktstykket i oktober blev det igen bekræftet fra Banedanmarks side, at der kunne overføres midler fra LOKO-projektet.\nSom jeg ser det i dag, burde opfølgningen overfor Banedanmark have været mere intensiv og vi burde i højere grad have kvalitetssikret Banedanmarks oplysninger frem for blot at stole på oplysningerne.\nSag nr. 5 omhandler Aktstykke 61 fra december 2004 – vedr. fordyrelse af ATC-togstop-projektet. I aktstykket blev der anmodet om tilslutning til at afholde udgifter på i alt 18,7 mio. kr. ud over den totaludgift på 87,9 mio. kr. til jernbanesikkerhed, der fremgik af bevillingen på finansloven for 2004. Baggrunden for dette var, at projektet var blevet dyrere end forventet. Det er Rigsrevisionens opfattelse, at departementet generelt burde have fulgt projektet tættere, fordi projektet ikke havde fuldt et normalt planlægningsforløb.\nDet gælder særligt i 2004 hvor departementet blev overrasket over yderligere fordyrelser af projektet end først angivet fra Banedanmark.\nDesuden kritiseres departementet for ikke at have fremlagt aktstykket hurtigt nok for Finansudvalget.\nDet har været min opfattelse, at vi har fulgt nøje med i ATC-togstop-projektet. Dette førte til, at jeg i oktober 2003 indkaldte ordførerne for forligspartierne bag aftalen, hvor jeg fremlagde de fordyrelser i projektet, som Banedanmark forventede.\nDet var derfor overraskende for os, at vi i Banedanmarks årsrapport vedr. 2003 i foråret 2004 kunne læse, at Banedanmark forventede yderligere fordyrelser af projektet. Her kunne det have været ønskeligt, at vi af Banedanmark var blevet særskilt gjort opmærksom på fordyrelsen, især fordi jeg jo kort tid forinden havde drøftet den første fordyrelse med forligspartierne.\nRigsrevisionen anfører desuden, at der ikke var grund til at vente med aktstykket om fordyrelsen på de 18,7 mio. kr. til december 2004. Vi modtog endeligt udkast til aktstykke ultimo september 2004, og jeg er enig i, at aktstykket burde være sendt til Finansudvalget tidligere herefter.\nJeg skal beklage, at Finansudvalget ikke er blevet informeret hurtigt nok om fordyrelsen.\nSag nr. 6 drejer sig om en fordyrelse af et IT-anlægsprojekt. Sagen omhandler et brev af 30. juni 2004 til Finansudvalget , hvori der orienteres om, at et IT-anlægsprojekts totaludgift endte med at udgøre 32,3 mio. kr. Dermed blev forelæggelsesgrænsen for Finansudvalget på de 30 mio. kr. overskredet i forhold til hvad bevillingsreglerne tillader.\nRigsrevisionen kritiserer departementet for ikke at have forelagt sagen for Finansudvalget allerede i november 2003 da departementet modtog et aktstykkeudkast fra Banedanmark. Rigsrevisionen påpeger, at det ikke er bevillingsmæssigt korrekt at orientere Finansudvalget om sådanne forhold i årsrapporter.\nJeg skal her blot nævne, at Finansudvalget blev orienteret om sagen i det omtalte brev af 30. juni 2004.\nRigsrevisionen kritiserer også, at bevillingsreglerne blev overskredet. Der skal man huske, at det første beløb vi fik oplyst fra Banedanmark lå under 30 mio. kr. og derfor ikke krævede en forelæggelse for Finansudvalget. Tilfældet var, at det først i forbindelse med afslutningen af projektet stod klart, at projektet ville ende med en udgift, der ville kræve forelæggelse for Finansudvalget.\nMed andre ord: IT-anlægsprojektet skulle som udgangspunkt ikke have været forelagt Finansudvalget, da det holdt sig under 30 mio. kr.\nRigsrevisionen kritiserer også, at ministeriet ikke, som anført i brevet til Finansudvalget, indhentede en supplerende udtalelse fra Banedanmark. Jeg kan kun beklage, at dette først skete sommeren 2005.\nJeg tager kritikken til efterretning, og skal beklage over for Finansudvalget, at sagen ikke har været behandlet korrekt.\nSamrådet den 13. april 2005\nEndelig har Rigsrevisionen vurderet de oplysninger der tilgik Finansudvalget i forbindelse med udvalgets samråd med mig den 13. april 2005.\nDet er Rigsrevisionens opfattelse, at jeg burde have redegjort mere nuanceret og omtalt flere faktuelle forhold om departementets rolle i årsagerne til, at bevillingsreglerne blev overtrådt.\nI forlængelse heraf er det Rigsrevisionens opfattelse, at jeg i mit baggrundsmateriale på samrådet indikerede, at departementet fulgte særligt op over for Banedanmark, idet jeg henviste til, at der i modsætning til eksempelvis DSB var tale om dobbelt opfølgning via såvel selskabsmodellen som i finanslovsmodellen.\nRigsrevisionens efterfølgende undersøgelse har vist, at ministeriets løbende tilsyn med Banedanmark ikke blev styrket i en periode, hvor det burde have været styrket. Jeg vil gerne beklage, at mit materiale i forbindelse med samrådet fremstår unuanceret, fordi vi undervurderede vores rolle i årsagerne til, at bevillingsreglerne blev overtrådt.\nMen jeg vil også gerne tilkendegive, at det rent faktisk på tidspunktet for samrådet var vores opfattelse, at der med etableringen af det supplerende tilsyn – selskabstilsynet - var tale om en styrket opfølgning på Banedanmark.\nJeg må nu erkende, at dette i praksis ikke var tilfældet. Det beklager jeg og det undskylder jeg overfor Finansudvalget.\n3. Det fremtidige tilsyn med Banedanmark\nJeg vil nu redegøre nærmere for de konkrete initiativer vi har taget – og planlægger at tage på baggrund af Rigsrevisionens kritik.\nJeg tager Rigsrevisionens kritik meget alvorlig, og derfor må den selvfølgelig få konsekvenser for vores tilsyn med Banedanmark .\nNår man har været medlem af Folketinget i 22 år, så har man meget stor respekt for Folketinget.\nDer skal ikke herske tvivl om, at jeg lægger afgørende vægt på, at de oplysninger jeg giver til Folketinget er korrekte og troværdige.\nDet må imidlertid samtidig erkendes, at en skærpelse af departementets tilsyn ikke gør det alene. Et skærpet tilsyn kan være med til at få problemerne hurtigere og klarere frem i lyset og give Folketinget nogle mere præcise informationer at arbejde med. Men det er Banedanmark, der skal blive bedre og dygtigere til sin opgave. Ansvaret for det ligger hos Banedanmarks ledelse. Vi får kun en varig løsning, hvis dette ansvar løftes.\nDet er ikke en nem opgave vi står overfor, hverken for departementet eller Banedanmark. Selvom økonomistyringen i Banedanmark optimeres, vil der fortsat eksistere en usikkerhed knyttet til tilstanden og alderen på det danske jernbanenet, og det er en usikkerhed, der ikke fjernes med et trylleslag.\nVi må derfor forvente, at vi igen vil kunne komme til at stå i en situation, hvor det vil være nødvendigt at foretage sikkerhedsbaserede indgreb til gene for trafikken. Hvor der fortsat vil skulle udføres akut vedligehold, hvor forløbet af fornyelsesprojekter ikke til fulde kan forudsiges før man er gået i gang, og hvor der fortsat vil eksistere usikkerhed på licitationer og udbud.\nVi må derfor også forvente, at der fremover vil forekomme situationer, hvor der er brug for at omdisponere og håndtere pres på Banedanmarks bevillinger. Vi kender allerede i dag nogle af de sager, som skal løses vedr. Banedanmark:\nDet drejer sig blandt andet om håndtering af forventede merudgifter i indeværende år på Banedanmarks konto til fornyelse og vedligeholdelse af Jernbanenettet.\nDet drejer sig om håndtering af forventede udgifter i Banedanmark til opstillingsspor i forbindelse udvidelsen af DSB’s køreplan.\nBanedanmark har desuden netop meddelt mig, at den planlagte metode til opgørelse af effektiviseringerne i Banedanmark i årene fremover - som indgår i vores kontrakt med Banedanmark – er løbet ind i problemer. Det skal der også findes en løsning på.\nEndelig er der, som Finansudvalget er gjort bekendt med gennem den netop fremsendte anlægsstatus, desværre varslet fordyrelser af 2 anlægsprojekter og et fornyelsesprojekt på Banedanmarks område.\nDet er udfordringer, vi er bekendt med og som vi nu er gået i gang med at løse. Jeg er desværre ikke i en situation, hvor jeg kan garantere for, at der ikke vil være flere områder der kræver opfølgning. Banedanmark er - uanset tilstanden på det danske jernbanenet - en virksomhed med alvorlige problemer med styring af sit produkt og sin økonomi. Det skal der sættes ind overfor. Det er derfor afgørende vigtigt, at virksomheden kommer til at fungere langt bedre og med langt større driftssikkerhed end vi ser i dag.\nDen første store udfordring er valget af en ny daglig ledelse, som kommer til at stå over for en stor opgave, der vil tage tid.\nVi må derfor også være realistiske og indse, at vi ikke kan undgå at der fortsat i den kommende tid vil opstå problemer med gennemførelse af projekter og overholdelse af budgetter.\nI den situation er det afgørende for mig, at departementet grundigt og systematisk søger at skabe et fuldstændigt overblik over problemerne. Der skal rapporteres rettidigt og korrekt til mig så jeg har grundlag for at informere Folketinget korrekt og rettidigt. Det gælder også, hvis vi er nødt til at korrigere tidligere afgiven information. Men jeg vil bestræbe mig på i det hele taget at øge kommunikationen om de usikkerheder, der knytter sig til den information jeg afgiver vedrørende Banedanmark. Jeg har derfor besluttet at vores tilsyn med Banedanmark skal skærpes betydeligt.\nDenne skærpelse vil være baseret på de grundpiller i tilsynet, som jeg har nævnt tidligere:\nFor det første: tilsynet med overholdelse af bevillinger og bevillingsregler\nFor det andet: tilsynet med kontrakten\nFor det tredje: selskabstilsynet.\nJeg vil gerne understrege, at de forbedringer, som vi nu planlægger, skal ses i sammenhæng med den styrkelse af arbejdet med Banedanmark, som allerede er gennemført i foråret.\nVi har bl.a. tilført flere ressourcer til området, og vi har nedsat en intern task force i departementet, der har til opgave at sikre koordinering af de forskellige tilsyn og fremdrift i arbejdet med Banedanmark. Vi har styrket samarbejdsrelationerne med Banedanmark gennem etablering af regelmæssige møder, minimum én gang pr. måned, på relevant chefniveau.\nSenest har vi desuden styrket Banedanmarks ledelse gennem udlån af en afdelingschef fra departementet. Herved imødekommer vi bestyrelsens ønske om at få tilført Banedanmark en betydelig viden og erfaring i samspillet med det politiske niveau.\nJeg vurderer, at det er gode og fornuftige initiativer, men det er ikke tilstrækkeligt i forhold til de problemer, der er påpeget. Vi har derfor planlagt yderligere styrkelse af tilsynet.\nFor så vidt gælder tilsynet med bevillingsoverholdelse har vi udviklet nye procedurer for aktstykkeudarbejdelse bl.a. med henblik på øget kvalitetssikring af oplysningerne, sikre flere rettidige oplysninger til Finansudvalget samt forbedre opfølgningen på tiltrådte aktstykker. Som et element i dette vil det fremover være sådan, at Banedanmark i forbindelse med rammeredegørelser skal aflevere status for tilsagn og forudsætninger i tiltrådte aktstykker.\nUdover en konkret forbedring af procedurerne i forbindelse med udarbejdelse af aktstykkerne, vil vi igangsætte yderligere opfølgning, der skal forbedre tilsynet med Banedanmarks overholdelse af bevillinger og bevillingsregler, herunder:\nat departementet etablerer en komplet liste over igangværende bevillingssager, der løbende, minimum én gang pr. måned, drøftes og opdateres med Banedanmark\nat Banedanmark etablerer en liste med alle projekter over et vidst minimumsbeløb, der gennemgås med departementet en gang pr. måned\nat departementet gennemgår Banedanmarks fremsendte bestyrelsesgodkendte årsbudgetter grundigere, og at departementet sikrer sig bedre indsigt i væsentlige budgetkorrektioner i løbet af året\nat departementet modtager en månedlig økonomirapport fra Banedanmark\nat departementet sikrer sig indsigt i Banedanmarks interne revisions protokollater og Banedanmarks plan for aktiviteter.\nFor så vidt angår selskabstilsynet med Banedanmark, finder jeg, at når vurderingen af Banedanmark er, at virksomheden er nødlidende så vil kvartalsvis opfølgning ikke være tilstrækkelig. Jeg overvejer derfor en hyppigere mødestruktur og en tættere opfølgning.\nEndvidere kan nævnes, at der er iværksat en auditering af Banedanmark, der bl.a. er mundet ud i de 15 såkaldte Her & Nu projekter. Det er en række kortfristede projekter, der sigter mod at forbedre konkrete uhensigtsmæssigheder i Banedanmarks styring med fokus på styring af økonomi og projekter. Implementeringen af disse vil vi løbende følge op på. De vedrører f.eks. en systematisk indsats for at forbedre kvalitet og dokumentation i Banedanmarks regnskaber og en forbedring af værktøjerne til styring af Banedanmarks projekter.\nSenest er der taget initiativ til, at bestyrelsen har udarbejdet en handlingsplan til sikring af Banedanmarks bevillingsoverholdelse. Planen omhandler generelt målsætninger og milepæle for en forbedret økonomistyring og bevillingsoverholdelse i Banedanmark. Disse milepæle vil vi også følge op på.\nDe samlede styringsmæssige rammer og procedurer for det fremtidige tilsyn med Banedanmark er under udarbejdelse i departementet. En oversigt over det samlede tilsyn med Banedanmark i departementet skal samles i en styringsmappe, som departementet og Banedanmark skal kende og efterleve. Alle, der arbejder med styring og udvikling af Banedanmark, skal vide, hvem der gør hvad, hvornår og hvordan.\nJeg har bedt om, at jeg personligt løbende får forelagt referater fra de møder, der er mellem departementet og Banedanmark.\nStyringsmappen vil snarest bliver drøftet med Rigsrevisionen, således at departementet kan tilrettelægge sin styring i overensstemmelse med Rigsrevisionens vurdering af tilsynsbehovet i forhold til Banedanmark.\nHvis det har Finansudvalgets interesse sender jeg gerne denne styringsmappe til udvalget til orientering, når den er færdig\nHertil kommer, at der skal lægges endnu flere kræfter i at sikre et bedre styringsgrundlag i Banedanmark gennem de allerede aftalte mål om etablering af et Asset Management system og om konkrete projekter til forbedring af økonomistyringen.\nDet er min klare overbevisning, at de mange tiltag vi har gennemført over for Banedanmark og de nye initiativer, vi nu gennemfører, vil føre til en bedre styring. Men jeg tror også, at vi skal være realistiske og indse, at der vil være en længere periode, hvor der stadig vil kunne dukke problemstillinger op, som er udtryk for de problemer, der er med at få overblik og styr på produktion og økonomi.\nDer skal ikke imidlertid ikke herske tvivl om, at arbejdet med Banedanmark har allerhøjeste prioritet i ministeriet og for mig personligt. Jeg vil gøre mit yderste, for, at Banedanmarks virksomhedsdrift forbedres samt sikre, at departementets tilsyn med Banedanmark strammes kraftigt op.


Bent Hallers genfortælling af græske myter har stor værdi | Kristeligt Dagblad\nLet tilgængelig og solidarisk formidling af en kulturarv\n"Det er en genfortælling, hvad der gør, at der trods alt er en vis distance til de historier, der er samlet," skriver Claus Grymer om Bent Hallers bog. Arkivfoto. Foto: Henning Bagger\nHver morgen ved solopgang tronede kong Agenor i sin høje udkiksstol, der var placeret på en terrasse, så han havde udsigt over havnen og havet. Fiskerne mente, at han sad der for at velsigne havet og kalde fiskestimerne til. Og købmændene mente, at kongen i kraft af sit slægtskab med havet havde magt til at sikre, at de frit kunne sejle overalt. Kongen selv tænkte, at han burde være tilfreds. Men når han sad i sin stol om natten og betragtede stjernerne, havde han, den meget frygtede, en ubehagelig følelse af magtesløshed.\nDen nordafrikanske prinsesse Libye blev voldtaget af havguden Poseidon og fødte efterfølgende et uhyggeligt udseende drengebarn, hvis krop var dækket af grønne skæl. Han voksede op som kongesøn og blev ikke alene frygtet, men også hadet. En mærkelig styrke havde han, hvad der satte ham i stand til at modstå endog de pile fra pestguden Apollon, som ellers krævede dødsofre i hobetal. Dog fik han slemme ar, der gjorde hans ydre endnu mere hæsligt, end det var i forvejen.\nSåledes møder vi Agenor, den senere konge over Fønikien og stamfader til den slægt, der skulle grundlægge og regere Theben.\nOm ulykker i mange udgaver og gennem mange generationer beretter Bent Haller i den barske fortælling om den thebanske kongeslægt, hvis kendteste medlem er Ødipus. Myten om ham, om hvem det blev spået, at han ville dræbe sin far og gifte sig med sin mor, fik sin klassiske udformning i år 400 før Kristus hos tragediedigteren Sofokles.\nNærværende bog præsenteres som en gennemgang og en litterær fortolkning af det græske mytestof, som det foreligger i tragedier, mytologer samt i en række andre kilder. Hele slægtens historie får vi frem til det yngste familiemedlems generobring af Theben, hvorefter han er klar til at tage del i Den Trojanske Krig.\nMan fornemmer Hallers fortrolighed med det omfattende stof. Han er da også en erfaren mand på området, idet han har stået bag adskillige klassikerudgivelser, blandt andet gendigtninger af ”Iliaden” og ”Odysseen”. Hans faste samarbejdspartner vedrørende denne del af sit forfatterskab er klassisk filolog og tidligere rektor for Thisted Gymnasium & HF-Kursus Finn Jorsal, der også har været inddraget i den nye udgivelse.\nNoget af det, der slår én ved læsningen, er, hvor ubesværet Haller løser den opgave, der for en udenforstående synes overvældende – ja, nærmest uoverkommelig. Han holder sig selv i baggrunden – det er alene indholdet, det gælder.\nHan fremlægger det i et enkelt og dagligdags sprog, der ikke banaliserer og heller ikke på anden vis forråder ånden i stoffet, men er afstemt efter de drastiske begivenheder, der skildres. Det er en let tilgængelig og solidarisk formidling af en kulturarv og som sådan af stor værdi. Bogen er nært beslægtet med en roman, mener ikke en roman.\nDet er en genfortælling, hvad der gør, at der trods alt er en vis distance til de historier, der er samlet.\nFor mit eget vedkommende var distancen mindst ved konfrontationen med tragedien om Ødipus, der blev fundet i bjergene af en hyrde. Ved den lejlighed blev det sagt: ”Nogen har dømt dette barn til at dø, det barn har måske en skæbne, som kan nedkalde ulykker over os. Læg det tilbage.” Men barnet blev ikke lagt tilbage, det voksede op hos kongeparret i Korinth.\nOg langsomt strammede skæbnen sin løkke.\nGræske myter er vanvittigt populære


⇒ Billige Batavus Damecykel online [Se bedste tilbud]\nCykelpartner.dk er i dag en af de mest benyttede e-handler med cykler og tilbehør. Webshoppens sortiment indeholder i omegn af 11000 varer fra forskellige brands. Forhandlerens Trustpilot-vurdering på 9,6 af 10 viser stærk kundeloyalitet. Vurderingen er baseret på 24460 bedømmelser, hvoraf 22028 af dem er 5-stjernede. På Facebook er 41558 brugere tilhængere af Cykelpartner.dk, og herpå har netbutikken modtaget 396 ratings med en gennemsnitlig rating på 4,5 ud af 5, som ligeledes er usædvanligt beundringsværdig.\nCykler.dk er nu en af de mest populære online shops i Danmark med cykler og tilbehør. Forhandlerens sortiment omfatter over 3000 varer fra forskellige brands. Firmaets Trustpilot-vurdering på 9,3 af 10 giver indtryk af stærk tilfredshed hos kunderne. Bedømmelsen er baseret på 2505 vurderinger, hvoraf 1901 af disse giver topkarakter. På Facebook er 2863 mennesker fans af Cykler.dk, og her har virksomheden modtaget 49 evalueringer med en middel rating på 4,7 af 5, som ligeså er usædvanligt flot.\nPedalatleten.dk er aktuelt en af de mest benyttede e-shops der sælger cykler og tilbehør. Netbutikkens udvalg favner på den anden side af 2000 varer fra diverse mærker. Deres Trustpilot-score på 8,1 ud af 10 tilkendegiver utrolig tilfredshed hos kunderne. Bedømmelsen er baseret på 175 vurderinger, hvoraf 114 af dem er 5-stjernede. På Facebook er 392 personer fans af Pedalatleten.dk, og herpå har butikken modtaget 12 anmeldelser med en middel bedømmelse på 4,5 af 5, som ligeledes er vældig overlegent.\nCykelexperten.dk er i dag en af de mest populære internet forretninger med cykler og tilbehør. Butikkens udvalg udgøres af ca. 4000 varer fra flere mærker. Forhandlerens Trustpilot-bedømmelse på 9,1 ud af 10 tilkendegiver stærk tilfredshed hos kunderne. Vurderingen er baseret på 1560 vurderinger, hvoraf 1174 af dem er 5-stjernede. På Facebook er 14379 personer fans af Cykelexperten.dk, og her har butikken modtaget 100 anmeldelser med en gennemsnitlig score på 4,1 af 5, hvilket ligeså er yderst godt.\nFribikeshop.dk er nu en af de største netshops inden for cykler og tilbehør. Webbutikkens udvalg består af i omegn af 5000 varer fra diverse mærker. Butikkens Trustpilot-score på 8 af 10 vidner om god kundetilfredshed. Vurderingen er baseret på 1740 ratings, hvoraf 1184 af disse er 5-stjernede. På Facebook er 35097 personer fans af Fribikeshop.dk, og herpå har forhandleren modtaget 72 anmeldelser med en middel rating på 4,2 af 5, hvilket tillige er særdeles imponerende.\nBatavus Damecykel shoppes online\nStørstedelen af outlets på nettet frembyder i øjeblikket en hel del forskellige muligheder for levering. Den mest benyttede er nu til dags at få afleveret pakken hos en pakkeshop, hvor du så selv henter varerne den dag der passer dig. Fragtmuligheden er nemlig super gnidningsløs, samt desuden endda den mest letkøbte løsning til levering.\nDu burde også prøve at få pakken bragt til din adresse eller ud på din arbejdsplads. Muligheden viser sig ofte en tand dyrere, men endda særdeles bekvem. Den mest letkøbte leveringsudgave af batavus damecykel kan ikke modsiges at være at du selv henter produkterne, hvilket er betinget af at du bor lige ved batavus damecykel netshoppens arbejdslager.\nLeveringshastigheden er selvfølgelig ualmindeligt udslagsgivende såfremt du står og skal bruge dine nye varer inden for kort tid, så herved er det ganske centralt at vi undersøger leveringstidspunktet for det respektive produkt.\nEn del batavus damecykel internet foretagender frembyder dag-til-dag levering på deres favorit produkter, men det afhænger af at ordren køres igennem inden et fastslået klokkeslæt, sådan at de har udsigt til at kunne nå at få batavus damecykel betjent før personalet har fyraften.\nVisse internet forretninger garanterer portofri fragt, men i de fleste tilfælde kun hvis du bestiller for en konkret pris. Derudover kan man udvælge den billigste leveringsudgave, der mange gange – uafhængig om du er tæt på Esbjerg, Thisted eller Hadsten – vil blive at få kørt pakken til et afhentningssted.\nDet er jo særdeles praktisk for folk at lave prissammenligning på batavus damecykel i blandt forskellige online butikker, og så har masser af online webshops ikke kunne slippe for at trykke prisniveauet på produkterne – til piger og drenge, men også til damer og herrer – kolossalt, og endda nogle gange sikre levering uden omkostninger.\nTil gengæld kan det alligevel vise sig profitabelt at studere diverse e-handler efter batavus damecykel udsalg inden du færdiggør din shopping, så man er usvigeligt sikker på at antage den mindst kostelige pris.\nDu skal alligevel være klar over, at ifald en forhandler på nettet afsætter batavus damecykel for en pris som virker utopisk billig, så burde det tit være et kendetegn på en bedragerisk webbutik. Bestillinger med betalingskort er heldigvis omsluttet af en lovbestemmelse, der forsvarer dig overfor uoprigtige online butikker.\nGenerelt slår vi et slag for bestillinger med kort eller MobilePay. Som en anden løsning kan du drage nytte af et afbetalingstilbud fra fx ViaBill, ifald du ønsker at afdrage omkostningerne over en periode.\nInden folk handler batavus damecykel i en online shop kunne de i virkeligheden gennemgå netshoppens forretningsvilkår, det er dog undertiden ikke særlig morsomt.\nEn anden løsning kunne være at tjekke om e-forretningen er e-mærket medlem, eftersom det almindeligvis er en forsikring om at e-forretningen tilslutter sig gældende dansk lovgivning, og at e-firmaet undertiden efterses af sagkyndige som behersker lovene på området. Det er en rigtig god anledning til at få bistand, hvis du udsættes for problemer i processen med din bestilling.\nDesuden tilrådes det at køber er obs på de mest basale bestemmelser der kan have indvirkning på transaktionen, som fx den returpolitik på batavus damecykel online butikken har. I den forbindelse er det ydermere essesentielt, at man til enhver tid beholder sin faktura, så man i fremtiden vil kunne bevidne købet, om man skal købe gave til en voksen eller et barn.\nTrustpilot yder immervæk gunstige muligheder for at kigge på ret mange eksisterende køberes vurderinger og derved anbefales det, at du vurderer webshoppens batavus damecykel bedømmelser forinden du køber.\nFacebook fører til desuden uden sammenligning belejlige metoder til at få indtryk af netshoppens popularitet. Herinde møder vi faktisk e-forhandlere hvor man kan afgive en anmeldelse af deres købsoplevelse, som lige så vel burde bruges til vurdering af hvor glade kunderne er.\nHjemmesiden finansieres af reklameindtægter. Vi arbejder tæt sammen med diverse webbutikker i form af at vi formidler forretningernes varer, og tager imod betaling om de personer vi sender videre laver en bestilling.\nAnvisninger vedrørende batavus damecykel og internet forhandlere vedligeholdes løbende, men der tages ikke ansvar for reguleringer der er blevet udført siden nyligste opdatering af hjemmesidens data.


Klokken ringer ud til dommedag – Apokalyptisk\nAnmeldelse, Bog, Krig, Sygdom og plager\nKlokken ringer ud til dommedag\nDate: 13 jan 2017Author: Schjönning 0 Kommentarer\nI det store udland har man overskud til at investere i bøger på en anden måde end herhjemme. Hvor en dansk forfatter ofte må gå tiggergang hos forlagene eller forsøge sig som selvudgiver, bliver tilpas dygtige skrivere i udlandet castet ind, når et forlag har fået en idé. Nogle gange går det ud over kunstens integritet, men ikke i dette tilfælde!\nAbaddon Books, der er forlaget bag School’s Out, er et imprint – en opkøbt underafdeling – af Rebellion Books, der også ejer 2000 AD, tegneserieforlaget som udgiver bl.a. Judge Dredd. Rebellions i alt fire imprints deles ret frit om de kreative hjerner, og det er særligt tydeligt i i fiktionsuniverset The Afterblight Chronicles, hvor en halv snes forfattere, med vidt forskellig baggrund og tilhørsforhold, har skrevet historier, der foregår i den samme verden.\nAfterblight-universet er post-apokalyptisk. En sygdom kaldet The Cull har udryddet størstedelen af menneskeheden. Kun folk med blodtype 0 negativ er immune, og overlever pestens hærgen, men kun for at bevidne hvordan deres medmennesker mister al forstand og humanisme i chok over samfundets nedbrud.Med andre ord er der ikke tale om den mest orginale idé nogensinde, men jeg fastholder at klicheer skabes forbi de virker, så det er der intet galt i.\nKul på dommedag!\nScott K. Andrews’ School’s Out er en af de mere perifære bøger i universet, skal det siges. Hovedværkerne foregår i USA og omhandler de store historiske vingesus, der blæser civilisationen omkuld. School’s Out er til gengæld en personlig, fortættet beretning, fortalt af en britisk teenager,der søger mod sin gamle privatskole for at overleve dommedag. Den indleder sin egen trilogi – School’s Out Forever – der er rosinen i pølseenden på hele Afterblight-serien.\nMan skal dog ikke have læst særlig mange apokalyptiske fortællinger, for at kunne følge med, uden at have læst resten. Der springes let henover menneskehedens undergang og direkte til handlingen, hvilket er ganske befriende. Verden er død, verden leve, lad os så komme videre! Hovedpersonen, Lee, er en gennemsnit-teen, der tvinges til at påtage sig nyt ansvar og den deraf følgende magt. Han går hurtigt fra at være medianen i skolegården, til at være et moralsk og psykologisk kompas for en gruppe af andre overlevere – i konstant kamp mod den psykotiske bølle Mac, den sørgelige fantast Bates og en bande af vidunderligt absurde skurke.\nDer bliver pløkket løs, hakket med macheter til højre og venstre, folk bliver lemlæstet, traumatiseret, henrettet og voldtaget, og det er forrygende at læse noget, der faktisk bare er brutal, velfortalt action. Sproget flyder lige så frit som blodet, med en delikat bismag af britisk universitetsjargon, der kendetegner kostskoledrengenes isolerede kultur.\nMagten og dens væsen\nLee overskygger historien, for med undtagelse af en kort epilog, er det udelukkende ham der kommer til orde. Det harmonerer virkelig fint med en diskussion, der løber gennem hele romanen: en filosofisk passiar mellem skiftende hovedpersoner om fænomenet magt, og hvordan man opnår og udnytter denne. Det er ret skarpsindigt at debatten flettes ind i fortællemetoden, for Lee er jo den, der får lov at skrive sine memoirs – det bliver blotlagt fra starten, så det kan jeg sige uden at spoile. Han er sejrsherren, der får lov at definere historien for eftertiden, og det er den største magt man kan håbe på.\nDer er et væld af personer med på ret lidt plads, og en af Scool’s Outs få fejl er, at en masse af dem kommer til at virke overfladiske. Begrebet “red shirts” falder mig ind, når jeg tænker tilbage på de personer, og det er aldrig særlig tilfredsstillende.\nSamlet set er School’s Out dog en sort perle, og her tager jeg i betragtning, at den tilhører et univers, som Scott K. Andrews ikke selv har skabt. Han har været underlagt regler og præmisser, og blot fået en opgave han skulle udfylde. Mange forfattere ville ikke kunne håndtere sådan et job, uden at årelade deres kunsteriske ånd, til et punkt hvor fortællingen ender som en anæmisk vanskabning. Store dele af de største fællesuniverser – Star Wars og DragonLance er to oplagte eksempler – domineres af golde bestillingsværker, skrevet af akkordforfattere. At Scott kan hæve sig op til at give Afterblight-universet endnu mere liv og nerve er ganske enkelt imponerende!\nSchool's OutSchool's Out ForeverScott K. AndrewsThe Afterblight Chronicles\nForrige Previous post: Teaser klip fra Iron Sky 2\nNæste Next post: Apokalyptisk vågner fra koma…


Motorsporten.dk - International GT Open - Midt i feltet efter de to første tests\nMidt i feltet efter de to første tests\nPaul Ricard banen i det sydlige Frankrig har idag lagt asfalt til de første fri træninger i GT Open serien. Serien er blevet kendt de seneste dage efter at det blev offenliggjort at Jan Magnussen og Johnny Laursen deltager i serien i år.\nFor Jan Magnussens vedkommende er der dog et par sammenfald med hans kalender der gør at han ikke kan køre alle løb.\nDen første fri træning for Johnny Laursen og Jan Magnussen i deres Ferrari 458 Italia GT3 bød på en placering som nummer 16. Måske skuffende men set i lyset af at det er deres første officielle optræden i bilen og måske første gang i det hele taget, så er det vel ik' så ring' endda. Samtidigt er det heller ikke en bane som de vel har den største erfaring med.\nDagen indeholdte to fri træninger og her fik to en minimal fremgang på en placering. Tiden i anden fri træning var langsommere end i første fri træning, men det var gældende for stort set alle konkurrenterne også. Der var ellers tør asfalt i begge sessioner.\nLørdag køres første kvalifikation og første løb.


Irenes optegnelser: april 2011\n....indkøbet af disse to strikkekits.\nJeg ved, jeg ikke får dem strikket, fordi der er så meget andet, jeg hellere vil strikke:-)\nOg hver gang jeg går forbi stirrer de anklagende på mig :-)\nPatent af Hanne Falkenberg var jeg startet på, men jeg strikker en ualmindelig grim patent. Det går uendelig langsomt, så jeg orker den ikke.\nJeg sælger opskrift plus garn til str. S/M for 500 kr inkl. forsendelse.\nDet andet kit jeg sælger er Dydsmønster af Bente Gejl.\nOpskrift plus garn til en str. L 400 kr inkl. forsendelse. SOLGT!\nHvis du er interesseret i et af de to strikkekits, så send mig en mail på : irene@aagaard.me.uk.\nDet er først til mølle:-)\nIndsendt af Irene kl. 14.40 4 kommentarer:\nIndsendt af Irene kl. 15.27 39 kommentarer:\n....går tingene ikke altid, som man ønsker og håber.\nEn infektion - næsten 40 i feber gjorde, at jeg onsdag aften blev lynindlagt på Århus Kommunehospital.\nI flere dage havde jeg det rigtig, rigtig dårligt, og da min blodprocent dykkede og immunforsvaret ikke rigtig ville op, var en blodtransfusion nødvendig.\nI min omtågede morfinrus opfattede jeg lige akkurat hvidklædte engle svæve omkring mig for at lindre og pleje, medens Ærkeenglen standhaftigt stod klar i periferien med en lindrende kold klud på min pande og et kærligt ord.\nNu er jeg i smertebehandling, får penicillindrop og skal lære at spise igen, før jeg må komme hjem.\nDerfor desværre pause her på bloggen, da jeg i år tilbringer Påsken " I en sal på hospitalet...\nIndsendt af Irene kl. 21.32 50 kommentarer:\n....må en gang imellem tage ophold i kulkælderen.\nKemoen kan ikke få mig derned, men det kan strålebehandling så sandelig!\nDe sidste dage har uden overdrivelse været ganske forfærdelige.\nSidste uge fik jeg fire gange strålebehandling på halsen - kæben. Fordi det kun var fire gange var hver enkelt dosis meget høj. En uge efter sidste behandling kom regningen så. Min tunge svulmede op, min mund og mit svælg brænder som ild. Da det var allerværst kunne jeg kun synke småbitte slurke lunkent vand, og det var yderst smertefuldt. Jeg tager alt det smertestillende jeg må - panodiler, ibuprofen, morfin og alligevel gør det bare ufattelig ondt, så derfor har jeg hverken haft lyst til at strikke, blogge, læse eller nogetsomhelst - kun ligge og have ondt af mig selv.\nDet siger sig selv, at det er yderst besværligt at få noget at spise. Varm mad er som at kaste brænde på bålet og smager også brændt og metallisk. Jeg har klemt lidt youghurt, kærnemælkskoldskål, is, jordbærgrød og proteindrik ned.\nI går var det så også kemo-dag, men heldigvis har jeg næsten ingen bivirkninger af den. I dag har jeg det måske ovenikøbet en anelse bedre.\nÆrkeenglen er frygtelig bekymret og ked af ikke at kunne hjælpe. Han har bagt pandekager til mig i dag, og åh hvor kunne jeg godt tænke mig pandekager, men jeg kan desværre ikke tygge og synke dem.\nDe kæmpestore, smukke, flødefarvede roser synes han jeg havde fortjent for svie og smerte den søde mand!\nIndsendt af Irene kl. 14.03 43 kommentarer:\nI går havde posten hele to pakker med til mig.\nDet er altid spændende med pakker:-)\nDene ene vidste jeg godt hvad var, for den havde jeg selv bestilt over nettet. Mere om den senere.\nDen anden pakke var igen fra Vilma.\nHun er da én af de sødeste og mest betænksomme bloggere i hele Blogland!\nVilma havde set, at jeg samler på dåser med den lille Irma-pige. Derfor havde hun gravet i sine gemmer og fundet dette kaffemål formet som et lille krus. Det er 4 cm højt og på bagsiden står der:\n"Du køber bedst og billigst, hvor den lille Irma-pige bor".\nJeg er simpelthen så glad for din betænksomme gave Vilma:-)\nDen har fået plads på min Ama´rhylde ved siden af uglen, så jeg kan sidde og kigge på den, når jeg sidder ved PC-een.\nDen lille Irma-pige er faktisk langt ældre end jeg troede. Hun er tegnet helt tilbage i 1907, og det er tegnerens 3 årige datter, der har stået model. Jeg flyttede til København i 1972 for at læse på Biblioteksskolen og handlede en hel del i Irma, men jeg kan slet ikke huske, at jeg købte noget med Irma-pigen på, men det må jeg jo ha`gjort:-)\nDu kan læse mere om hende her.\nIndsendt af Irene kl. 10.07 12 kommentarer:\nEtiketter: boligindretning, gaver, Genbrug\nSå ligger den her - Coco - og mangler faktisk kun at blive syet sammen, få strikket kanter og få syet knapper i.\nJeg glæder mig også til at prøve den:-)\nJeg har bare ikke den fjerneste lyst til at sy lige nu.\nI stedet var det meget mere fristende at sætte sig ud i solen og starte på Liva:-)\nIndsendt af Irene kl. 10.19 13 kommentarer:\nI dag kom en kær kollega til kaffe og kage. Det var længe siden vi havde set hinanden, så der var mange ting, der skulle opdateres på:-) Jeg blev begavet med denne smukke bog, som jeg efter et smugkig kan fortælle, indeholder en masse vidunderlige fotografier og kreative idéer til indretning af boligen. Så nu vil jeg synke ned i min lænestol og kigge nærmere på den:-)\nIndsendt af Irene kl. 16.18 10 kommentarer:\nEtiketter: boligindretning, bøger, Venner\nEfter fire dages hård strålebehandling er jeg bare træt som et helt alderdomshjem i dag. Ærkeenglen skal ud og spise italiensk sammen med drengene. Jeg orker ikke at lave mad, men så er det godt, at der findes et sted som Mr. Mums :-) Her kan man hente et dejligt måltid mad formedelst en smule mere end en pizza koster. Og så har de også Summerbird-chokolade:-)\nIndsendt af Irene kl. 17.25 10 kommentarer:\nI søndags startede de udendørs loppemarkeder på Ingerslev Boulevard, og selv om jeg var dødtræt efter to store doser stråler torsdag og fredag, måtte jeg lige ind søndag formiddag for at se, om der var uundværlige skatte at erhverve sig.\nDet var der nu ikke.\nEfterhånden ved de private kræmmere godt, hvad de skal have for tingene:-)\nJeg fandt dog et par dåser til min samling.\nEndnu en dåse med Irma-pigen, så jeg nu har 5 forskellige.\nOg en fin og stort set ubrugt dåse, der skal indeholde the.\nIndsendt af Irene kl. 15.10 10 kommentarer:\nUps! Så glemte jeg hatten - den er jo yderst vigtig:-)\nJeg er ikke helt tilfreds med denne cardigan. Jeg tror jeg skulle have strikket den et nummer mindre. Den er blevet meget kort og bred - nærmere en jakke end en cardigan. Halsudskæringen er også stadig til den store side, selv om jeg trevlede op og tog hurtigere ind end opskriften angav. Kanterne endte jeg med at strikke i perlestrik. Knapperne er købt i Italien.\nFarven er ellers perfekt til tilbehøret, men nu må vi se, om jeg får den brugt:-)\nDesign: Monday Morning Cardigan af Laura Chau\nAnvendt: 500 gram\nKøbt hos: By Slavi\nDette er iøvrigt mit indlæg nr. 750 - vildt ikk`:-)\nDet er den tredje cardigan, jeg har strikket i år. Jeg har en idé om, at jeg vil prøve, om jeg kan strikke 12 trøjer/cardigans/overdele i år - én for hver måned:-)\nIndsendt af Irene kl. 08.58 17 kommentarer:\nJeg er gået i gang med Coco fra Lene Holm Samsøes nyeste bog: Mere feminin strik.\nHvor er det bare et dejligt strikketøj! Jeg nyder hvert sekund jeg strikker på det og har virkelig fået strikkeglæden tilbage:-) De sidste par ting jeg har strikket har været kedelige ret- og ribstrikkede projekter, og jeg må jo indrømme, at jeg så ubetinget er til lace-strik. Det er absolut det sjoveste at strikke:-)\nGarnet jeg strikker med er Blackhill højlandsuld, og det er bestemt et godt nyt bekendtskab - lækkert og dejligt at strikke med. Det bli`r en rigtig sommercardigan, og mens jeg strikker, sidder jeg og drømmer om at lave én mere - måske i gul eller måske i råhvid.\nIndsendt af Irene kl. 15.24 16 kommentarer:


Forårsudstillingen - International soloprisudstiller 2013\nNkule Mabaso (f. 1988), modtager af den internationale solopris 2012\nDen sydafrikanske kunstner Nkule Mabaso fokuserer på, hvordan det ‘skønne’ traditionelt konstrueres og spørger hvilke strukturer, der gemmer sig bag kropslig fremmedgørelse, marginalisering og magtkampe og ikke mindst bag grænsedragningerne i forbindelse med raceforskelle og kønslig identitet.\nIfølge Nkule Mabaso er opfattelserne af, hvordan den smukke og attraktive sorte kvinde bør tage sig ud, fortsat tæt forbundne med racemæssige værdihierarkier, der stammer fra Sydafrikas kolonitid.\nNkule Mabaso tager gerne udgangspunkt i personlige erfaringer, når hun afprøver, hvordan disse forhold opleves af den kvindelige krop. Ønsket er at udfordre de konventionelle forestillinger, der fastholder den ikke-vestlige kvindekrop som fri legeplads for andres erotiske fantasier.\nHistorisk set har europæerne underkastet den fremmede sorte krop videnskabelig dissektion og fundet interessante anomalier – bl.a. har det krusede hår været underlagt særskilt diskussion. Sorte kvinder kæmper fortsat en udmattende og udsigtsløs kamp for at tæmme deres hår, idet de via kemikalier og glattejern tilpasser frisuren udefrakommende normer – man skal ligne de hvide for at være attraktiv og socialt akceptabel. Overfor dette fremhæver Nukule Mabaso hårets vildskab – en sort Rapunzels hår, som naturligt er blevet til indfiltrede bundter. I Afrika associeres dreadlocks ofte med udstødte og hjemløse.


MODEUGEN 2015 | De bedste shows fra dag 1 | IN\nMODEUGEN 2015 | De bedste shows fra dag 1\nIN tager dig helt tæt på Copenhagen Fashion Week, og viser dig de bedste shows og mest spektakulære outfits fra catwalken. Se de smukke billeder i artiklen\nTorsdag, 6. august 2015 - 11:13 - af Line Givskov\nModugens første dag bød på alt fra cool dansere i farverigt print hos Henrik Vibskov, til romantiske blomsterprints fra Ole Yde. INs moderedaktør, Line Givskov, tager dig helt tæt på de bedste shows under den københavnske modeuge, og deler sine oplevelser fra catwalken.\nLÆS OGSÅ: MIN MODEUGE 2015 | Line Givskov\nLovechild 1979 åbnede modeugen med show på Rådhuset, og viste en afbalanceret og brugbar kollektion i enkle snit, florlette materialer, stærke sommerfarver og både stærke grafiske print og romantiske blomsterprint. Styling og look var naturlig og underspillet og musikken cool.\nFreya Dalsjø viste en ny side af sig selv med en ss16 kollektion af feminine silhuetter, florlette materialer, og lyse styles i læder. Gudesmukke danske ”Victoria Secret Angel” Victoria Schriver, åbnede showet i en gennemsigtig enkel skjorte, trusser og høje stilletter, og samme underspillede sexede følelse gik igennem resten af showet. Det var et imponerende og flot show af modebranchens cool darling, og med denne kollektion beviser Freya, at hun er kommet for at blive.\nDet var første gang LaLa Berlin holdt show i København, og indvielsen blev holdt på Københavns Rådhus. Showet og kollektionen var gennemført og cool! Modellerne kom på catwalken med stramt hår, røde læber og store, rå smykker. Kollektionen var feminin, sexet og fuld af kant og rock'n'roll med et skønt mix af stærke farver som gul og blå, deres klassiske print, og et fint leg med blonder. Stort tillykke til brandet med denne flotte debut.\nStasia holdt vanen tro show i de smukke omgivelser på Hotel D'Angleterre. Showet var en drøm af brugbare blonde-items til hverdag og eksklusive couture kjoler. Materialerne var eksklusive og farverne holdt i lyseblå, sort og hvid. Og så havde modellerne modeugens hidtil smukkeste hår.\nDet var intet mindre end et eventyrligt show af Ole Yde på Paustian på Østerbro. Showet var stylet med smykker fra Georg Jensens arkiv, og samme historiske følelse fandt man i Ydes yndige og gennemarbejdede SS16 styles. Der var leget med et skønt materiale-mix af silke, denim, boucle og pallietter, og designet på et niveau af international potentiale, men stadig med en brugbar tidsløshed, der gør det lige til at hoppe i, når den nye sæson nærmer sig.\nHenrik Vibskov forstår at vække nysgerrighed og spænding blandt sit publikum, og Rådhuset var da også fyldt til randen, da showet startede ud med, at en flok af cool påklædte dansere, i print fra top til tå, blev ført ud til catwalken på små piedestaler blandt opslåede teltsejl i samme print. Musikken bragede ud i salen med cool beats, og man var oplsugt og draget med fra start til slut. Kollektionen, af den dygtige designer, var cool, æstetisk, unik og stærk. Vibskov har skabt et stærk DNA, der holder en tidsløshed og styrke på grund af det stærke og gennemarbejdede designarbejde og autentiske look. En imponerende kollektion at slutte dagen med.\nLÆS OGSÅ: MODEUGE 2015 | IN streetstyle\ncopenhagen fashion week line givskov SS16 shows


Hør ambassadør Mogens Pedersen i P1 Orientering om Den Internationale Straffedomstols retssag mod LRA-kommandant Dominic Ongwen\nDanmark har netop indgået et samarbejde med Den Internationale Straffedomstol, der varetager retsforfølgelsen af LRA-kommandanten Dominic Ongwen. Samarbejdet vil bringe retssagen tættere på de berørte i Norduganda.\nHerrens Modstandshær eller Lord’s Resistance Army (LRA) har indtil for 10 år siden hærget det nordlige Uganda med drab og mishandling af titusinder. Selvom LRA’s leder, Joseph Kony, med en mindre gruppe tilhængere stadig huserer i Den Centralafrikanske Republik, så er der iværksat et freds- og forsoningsarbejde, som Danmark støtter.\nSom led i dette er det vigtigt, at de, der har begået krigsforbrydelser eller forbrydelser mod menneskeheden, bliver retsforfulgt, men også får en fair rettergang. Netop dette er på dagsordenen ved retssagen mod Dominic Ongwen ved Den Internationale Straffedomstol i Haag, som blev igangsat i december 2016. Ongwen var blandt de øverstbefalende i LRA indtil han overgav sig for godt to år siden.\nMen der er langt fra Norduganda til Haag, og retsprocessen kan virke fjern. Derfor har den danske ambassade påbegyndt et samarbejde med Den Internationale Straffedomstol om at udbrede kendskabet til retsprocessen i de berørte områder i nord.\nHør udsendelsen i P1 Orientering her, hvor ambassadør Mogens Pedersen bliver interviewet.


Bonbons rosenblade - Rose Petals Explosion\nForside / Gaveideer / Valentinsgave / Bonbons rosenblade\nSkab en dejlig romantisk stemning med disse velduftende Bonbons Rosenblade. Perfekt til romantisk overraskelse, lav f.eks. et spor af rosenblade der fører til …\nIndeholder ca. 80 rosenblade.\nCategories: Valentinsgave, Romantik og forførelse.\nLille og fin æske med Bonbons rosenblade, som ideel gave eller til at fuldende en romantisk aften!\nStrø om dig med rosenblade fra Les Petits Bonbons. En hver kvinde vil føle sig forkælet, hvis hun mødes med en fin overraskelse f.eks en middag, klargjort karbad eller en omgang massage i stearinlysets skær. For at lige give det en ekstra romantisk tand, er disse rosenblade perfekte. Strø dem på badeværelsesgulvet, spisebordet eller i sengen, for at skabe den helt rigtige stemning. Eller du kan vælge at lægge et spor af blade fra hoveddøren og led hende hen til din overraskelse.\nKrydder massage oplevelsen med en af vores olier eller måske en af vores super lækre Joya Roller. Karbadet piftes nemt op med en duft og spa olie fra vores sortiment.\nDer er 80 Bonbons rosenblade i hver æske og de kan bruges igen og igen. De er derfor perfekte til at skabe romantik i parforholdet og med til at holde gnisten i live. Bonbons rosenblade har en mild og behagelig duft, som man dog skal ganske tæt på for at opleve, så de er bestemt ikke gennemtrængende i duft.\nBliv den første til at give en anmeldelse “Bonbons rosenblade” Annuller svar\nKamaSutra weekend sæt\nRosenblade – Heart of Roses


Farming Simulator 15 anmeldelse | GamersLounge\nPlatform: Mac, PC, PlayStation 3, PlayStation 4, Xbox 360, Xbox One\nUdgivet: 19. Maj (Playstation 3, Playstation 4, Xbox 360 og Xbox One) 30. Oktober (PC og Mac)\nSpillere: 1 Singleplayer. 1-6 Multiplayer\nUdvalget og mulighederne er enorme i Farming Simulator 2015. Man kan altid lige spille en time mere.\nHvis man ikke er hardcore farmer nørd, kan det måske blive lidt ensformigt.\nSamlet set, så er Farming Simulator 15 et meget godt spil, og man kan bruge et utal af timer på det, og har man bare den mindste interesse for landbrug, så er der mange timer i spillet, fordi der altid er noget nyt man kan opnå, da udvalget af maskiner og udstyr så vildt stor som det er, men hvis man ikke har interesse i landbrug eller maskiner, så skal man nok ikke kaste sig ud i spillet, da det jo er en rendyrket landbrugs simulator, som virkeligt rammer 100 % og vil få selv en landmand til at more sig.\nPosted 25. maj 2015 by David Gohs\nSå blev det endelig tiden til, at vi kan nyde Farming Simulator på vores konsoller. Farming Simulator 15 har været ude på PC og Mac længe, men har først lige haft udgivelse på konsollerne nu. Vi har set nærmere på Farming Simulator 2015 til Playstation 4.\nFarming Simulator 2015 har en masse at byde på, så hvis du er lidt bidt af en gal traktor, eller bare landbrugsmaskiner generelt, så er det nok ikke en skidt ide at kigge lidt med her.\nNår du starter spillet op for første gang, så har du gode muligheder for at komme ind i spillet, også selvom du slet ikke kender til landbrug, for en af spillets store plusser er nemlig spillets turtorial, da den, uden tvivl, sætter én godt i gang med spillet, så man ikke hurtigt er fortabt i spillet og det giver uden tvivl noget i sidste ende, når man skal se på oplevelsen af spillet.\nDu starter ud med ”kun” 3 marker, når du starter din farm op, men det ”kun” bliver hurtigt til lidt af en mundfuld, og inden man ser sig om, så har man gang i maskiner på alle markerne, for når man spiller, så har man de muligheder som man har på en rigtig gård, man skal nemlig både pløje, så forskellige afgrøder og høste dem igen. Ikke nok med det, så er det også muligt at forbedre ens høst, ved at sprøjte ens afgrøder og når du er kommet godt i gang og har tjent lidt penge, så kan du begynde at opkøbe marker, så du først kan få gang i spillet.\nStarten i spillet kan måske godt virke sløv for nogen, for det omhandler mest kun at pløje, så noget nyt og høste, for du skal tjene en masse penge i starten så du kan få en masse nye maskiner, og derved en masse nye muligheder. Du står selv for at enten gemme din høst i siloer, eller sælge det med det samme, ved at køre ned til den lokale grossist (og nej I kan ikke finde den lokale DLG i spillet).\nEn god feature i spillet er den velkendte måde, hvorpå man kan få nogle til at hjælpe sig på farmen ude i marken, og det vil sige, at du betaler dig fra, at spillet kører dine maskiner i marken, men så kan du jo lave andre ting imens man betaler sig fra resten, hvilket er meget lækkert, for så er det at multitaske intet problem.\nMen der er andet i spillet end kun at skulle se til sine marker, for du har også muligheder for at have dyr på din gård, få solcelle anlæg, din egen vindmølle, drivhuse, tage en tur i skoven for at fælde træer og tjene penge på det. Ja, der er næsten ingen grænser for, hvad man kan tage sig til i spillet.\nUdvalget af maskiner og udstyr i Farming Simulator 15 er enormt, for der er hele 40 forskellige producenter af maskineri til spillet, hvor alt du kan finde i landbrug, det finder du også her, og vi mener virkeligt ALT, for der er ikke det udstyr eller maskine man ikke kan finde i spillet, så mulighederne er vildt gode. Vi vil da lige for god ordens skyld, lige dele en trailer som viser maskinparken i Farming Simulator, så I kan se hvad i har i vente:\nGrafisk set, der er Farming Simulator 15 meget magen til sidste års udgave, men de har forbedret det grafisk på mange små punkter, såsom når man er i marken osv. Så de har uden tvivl forbedret det godt, så vi rigtig nyder at køre rundt ude i naturen. Ser man på køretøjer og tilbehør til dem, så er der ikke tvivl om, at der er kælet for detaljerne, for det er ret gennemført, og ligner ret så meget de virkelige maskiner/tilbehør, da de har gjort meget ud af for at få det virkelighedstro ud af maskinerne.\nLydsiden er som man kan forvente den, for det passer ganske godt ind efter valget af maskiner, og hvis man ikke sidder i en larmende maskine, kan man høre fuglene synger, så den landlige stemning har de også fanget.\nHvis det ikke er nok med at sidde der hjemme og farme sammen med dig selv, så er der faktisk også en multiplayer del i spillet, der tillader dig at spille sammen med 5 andre, så nu kan du nyde spillet sammen med dine venner, eller bare nogle tilfældige fra nettet. Det giver også spillet lidt mere levetid, for det er altid sjovt at spille sammen med andre, så længe de er klar på at samarbejde og ikke lave rod i det.\nFarming Simulator 2015 Focus Home Interactive Giants Software


The League of Extraordinary Gentlemen (2003) - Philm.dk\nI det victorianske England frygter man en verdenskrig, da den djævelske Fantomet er på spil. En flok ekstraordinære herrer skal forsøge at stoppe truslen.\nHer er vi vidner til Sean Connerys sidste filmrolle, før han (næsten) gik på filmpension som 73-årig. Og lad det være sagt med det samme: Det er ikke nogen køn oplevelse. Sean Connery er - trods sit helt igennem aparte malplacerede hovedrollespil - filmens eneste lillebitte lyspunkt.\nHistorien er baseret på de farvestrålende tegneserier af Alan Moore og Kevin O’Neill og støber en lang række fantasi- og science fictionvæsner sammen i en stor blævret mørtelmasse, der aldrig er i nærheden af at hærde.\nAltså stifter vi bekendtskab med både vampyren Harker, den usynlige mand Skinner, den uovervindelige Dorian Gray og Dr. Jekyll/Mr. Hyde. I det victorianske England skal de sammen forsøge at sætte en stopper for den djævelske Fantomet, der har væmmelige planer med verden.\nEt sært konglomerat\nSåledes bliver filmen et sært konglomerat af futurisme, historie, kostumedrama, science fiction, gys, komedie, der tilsammen udgør en helt ekstraordinær heksekedel af støj, blink og mangel på sammenhængskraft.\nDet tætteste vi kommer en sammenhængskraft er ironisk nok Sean Connery i rollen som Allan Quartermain. Det er godt nok en noget forkrampet tilsnigelse at tildele Connerys sidste rolle begrebet sammenhængskraft, men når man betragter dette filmmakværk som hele, er det lige, hvad den er.\nDansk islæt har storproduktionen i form af Dan Laustsens fotografering. Trevor Jones har haft hårdt brug for nodeark til musikken: der er drøn på det udvidede orkester gennem hele den uudholdelige herlighed. Filmen er meget tæt på at ramme den ultimative bund.\n2003, USA, Tyskland, Tjekkiet, Storbritannien, Fantasi, Action, Eventyr, 110 min.\nInstr: Stephen Norrington Prod: Trevor Albert, Don Murphy Manus: James Robinson Baseret på: tegnerserier af Kevin O´Neill & Alan Moore Foto: Dan Laustsen Klip: Paul Rubell Mus: Trevor Jones\nJason Flemyng (Dr. Henry Jekyll / Edward Hyde)\nMarek Vasut (Soldier)\nJames Babson (Marksman)


Hvad har du spillet i dag? April 2021 - Page 2 - GermanGames.dk\nHvad har du spillet i dag? April 2021\nRe: Hvad har du spillet i dag? April 2021\nPost by Frouvne » Tue Apr 13, 2021 9:44 pm\nI en uge hvor det ser ud som om, jeg kommer til at springe den ugentlige spilaften over, er det en fornøjelse, når familien træder til og vi får spillet os igennem endnu en måned i Pandemic Legacy: Season 0 på sådan en helt almindelig hverdagsaften.\nPost by Frouvne » Sat Apr 17, 2021 11:43 pm\nHer til aften tog vi hul på august måned i Pandemic Legacy: Season 0. Det blev så første gang, vi endte med en Failing-vurdering til sidst. Og det gjorde vi da så også med manér! Vi blev sat under pres fra første runde, når det første kort man trækker er et kort, der får det til at eskalere. Og så gik det stødt ned ad bakke. Vi var ikke langt fra at kunne have fuldført i hvert tilfælde de to missioner - omend næppe på optimal vis - men det hele kollapsede inden vi nåede så langt. Nå, vi må op på hesten igen.\nI eftermiddags fik jeg spillet et prøvespil af Cubitos. Det skal blive interessant at se det i praksis med flere spillere.\nPost by Neumann » Sun Apr 18, 2021 1:20 pm\nJeg blev lidt overraskende opfordret til et spil i går aftes - lidt sent til en omgang DS:M, og vi gad ikke rigtig genopbygge Rom, heller\nSå vi hev en gammel snegl frem og tog os en gang Takenoko. Det er ikke verdens mest udfordrende spil, men det giver en god ro at se bambushaven udfolde sig. Jeg tabte snævert 39-41, så intet nyt dér.\nPost by Andrea » Fri Apr 23, 2021 8:22 am\nVi har fået spillet endnu et Sherlock Holmes-scenarie. Desværre et, hvor det var ekstremt indforstået, hvordan man skulle finde sporene, så det gik ikke overvældende godt.\nPost by Frouvne » Sun Apr 25, 2021 11:55 am\nUge har budt på en spilleaften med et reduceret spillerantal. Her blev der spillet Cubitos, der er et nyt dice-building racer-spil og så blev der spillet Lost Ruins of Arnak, der for ikke så længe siden var det foretrukne familie-spil herhjemme. Det blev til endnu en ydmygelse i Lost Ruins of Arnak, som jeg kun tror, jeg har vundet i en enkelt gang. Men derfor kan jeg nu godt lide det alligevel.\nFredag aften havde min søn aflyst sit rollespil for at kunne genspillet august måned i Pandemic Legacy: Season 0. Selvom der var skruet lidt ned for sværhedsgraden blev vi alligevel hårdt presset og endte med endnu et nederlag. Det har ført til en mindre revision af vores strategi, så nu må vi se, hvordan det går næste gang.\nPost by Gunness » Sun Apr 25, 2021 1:57 pm\nDet var jo denne weekend, at der skulle have været Djengis Con. I mangel af bedre havde Maibritt og jeg samlet et par venner, inklusive en anden DC-deltager, til lørdagshygge.\nVi startede lørdag formiddag med Sabotage, som blev et tæt opløb mellem de to hold. Vi spioner trak dog en kneben sejr i land til sidst. Et sjovt og underholdende team-spil, som desværre er hæmmet af, at man skal være præcis fire til det.\nDerpå var det igen ud i rummet med Empires of the Void II, der fungerede fremragende med fire spillere. Der var hård kamp for at skaffe sig allierede, løse missioner og besætte planeter.\nHerefter et lille pusterum (?) med to gange Witness, som jeg holder utroligt meget af. Efter et par timer med rum-kalkulationer og kampe mv. var alle passende blæst i bøtten, og det var skidesjovt at se de stakkels deltagere prøve at holde rede på alle informationerne, hvem der havde myrdet en konge i hvilken togkupé.\nInden aftensmaden nåede vi at afprøve CMONs Project: Elite. Det er afgjort pænere end originaludgaven, men rent spilmekanisk synes jeg ikke, at ændringerne gjorde det store fra eller til. Uanset version er det jo heldigvis en fornøjelse at pløkke store mængder aliens\nEfter en gang pizza sluttede vi dagen af med Burgle Bros. 2. Jeg har været glad for etteren, og toeren er på visse områder en forbedring. Spillet er denne gang henlagt til et casino. Spillepladen er nu blevet tredimensionelt - en lille gimmick gør, at casinoens 1. sal er løftet ca. 20 cm over stueetagen. Det fungerede ganske fint. Man skal igen bryde et pengeskab op, og det er lidt mere krævende end i første spil, ligesom slutningen er noget mere varieret end bare at løbe ud til en helikopter. Vi afrundede det spektakulære kup med at køre en bil rundt på øverste etage og i sidste sekund fræse den ud gennem et vindue\nDet største minus er, at spillet virker lidt mere kaotisk, og at det af samme grund er sværere at planlægge sin strategi. Men skidt - det var en fornøjelse og en super afslutning på en meget lang spilledag.\nThese users thanked the author Gunness for the post:\nBestilt: Project L, 7th Citadel, In Too Deep, Dead Reckoning, Arkeis, Aeon Trespass, Pagan, Wonderland's War, Vienna Connection, Mantis Falls, Tinner's Trail, Unsettled, My Father's Work\nSeneste: Kemet, Bristol 1350, Yedo, Sleeping Gods, Rocketmen\nPost by Neumann » Sun Apr 25, 2021 9:35 pm\nI dag fik vi endelig taget hul på nogle (for os) nye spil: Først en enkelt omgang Citadels, som jeg - naturligvis - tabte, men ikke helt så forsmædeligt, som jeg typisk gør (kun 22-31).\nDernæst prøvede vi et spil Sushizock im Gockelwok, som jeg til alles overraskelse vandt. Det udløste så i alt 7 harmdirrende krav om revanche, og dem vandt jeg så også allesammen\nAlt i alt en fin dag med 9 omgange spil.\nJoined: Fri Dec 26, 2008 10:50 pm\nFavoritspil: Det skifter hele tiden... :)\nPost by Taibi » Mon Apr 26, 2021 6:57 am\nSun Apr 25, 2021 11:55 am\nUge har budt på en spilleaften med et reduceret spillerantal. Her blev der spillet Cubitos, der er et nyt dice-building racer-spil\nDet røg hurtigt til salg - kan du sige lidt mere om det?\nPost by Frouvne » Mon Apr 26, 2021 1:36 pm\nTaibi wrote: ↑\nMon Apr 26, 2021 6:57 am\nAt det ryger ud så hurtigt, handler mest af alt om en skærpet politik i.f.t. hvad der får lov at blive på hylderne. Spillet virkede faktisk interessant nok. Umiddelbart havde jeg en fornemmelse af, at det blev lidt for kort... men det har man jo hørt om før i deckbuilding eller som her dice-building-spil, at når man begynder at kunne mærke at ens maskine begynder at køre, så er spillet ovre. To spillere var nok også lige i underkanten, hvis man hele tiden skal føle et pres for at gamble og slå-en-gang-til, men risiko for at man buster. Efter en del opfordringer var der ingen i familien, der bed på at prøve spillet og så kommer det ikke til at blive spillet i en grad, så en plads på hylden var berettiget.\nThese users thanked the author Frouvne for the post (total 3):\nTaibi • Kanzler • AndersC\nPost by Frouvne » Tue Apr 27, 2021 3:17 pm\nI week-enden fandt vi Tobago frem og fik det prøvet igen efter at det nu har stået urørt på hylderne i efterhånden mange år. Jeg tror ikke, der faldt en endelig dom over spillet. Det er stadig ganske hyggeligt men vi var meget rustne i spillet, så særligt amuletterne blev langt fra spillet optimalt. Det blev nok mere oplevelsen af at spille destruktivt og forsøge at forhindre ens modstander i at få fingrene i dem fremfor at få det maksimale ud af dem. Og det satte sit præg på spil-oplevelsen. Den vil givetvis blive bedre, hvis vi kaster os over det igen. Gør vi ikke det, vil dets skæbne nok blive, at vi lader det ryge videre.\nPost by Neumann » Tue Apr 27, 2021 9:16 pm\nJa, vi holder nu meget af Tobago, men ofte kommer det ikke på bordet. Og den nye vulkanudvidelse har helt undtagelsesvist slet ikke fristet.\nMen til aften skulle der gøres gengæld for søndagens ydmygelser: 8 spil Sushizock im Gockelwok, hvor jeg i hidtil vanlig stil vandt de 6 første spil direkte overlegent - men så knækkede datteren vist endelig koden og fejede gulv op med mig i de sidste to spil. Nu skal det spil vist have lidt hyldero…\nPost by Frouvne » Thu Apr 29, 2021 10:22 pm\nI aftes spillede vi Beyond the Sun. Et spil hvori man i fællesskab udvikler et tech-træ, der danner grobund for, at man skal kolonialisere en række planeter. Det mest iøjnefaldende er et overraskende kedsommeligt grafisk udtryk. Bevares det er meget funktionelt. Men særlig "Sexet" er det sgu' ikke. Og så er det endda Franz Vohwinkel, der en gang stod for det ypperste indenfor grafisk design. Nå, men det er faktisk et rigtig solidt spil, der både var interessant og som havde en passende længde. Så det glæder jeg mig til, at vi kan prøve igen en gang i næste uge.\nThese users thanked the author Frouvne for the post (total 2):\nKanzler • AndersC\nPost by Neumann » Sat May 01, 2021 4:19 pm\nSå fik jeg vist også lige afsløret, at jeg ikke opdagede månedsskiftet. Den ryger over på majtråden.\nLast edited by Neumann on Sun May 02, 2021 3:39 pm, edited 1 time in total.\nPost by Frouvne » Sat May 01, 2021 8:24 pm\nPå randen af månedens udløb nåede vi lige endnu et spil Pandemic Legacy: Season 0. Vi var nu nået ind i september og blev ramt af nye typer af udfordringer. Det krævede lidt omstillinger og en masse fælles overvejelser over hvordan vi kunne lykkes med at fuldføre missionen. I den sidste fase mente vi i fællesskab at have fundet en løsning på hvordan vi kunne lykkes - omend ikke med en perfekt score - men der blev spændt ben for os på målstregen og vi kommer derfor til endnu en gang at prøve kræfter med september.


iPad Air 1 Afdrag - Tjek de gode henvisninger. Se her! \niPad Air 1 Afdrag\nFind mere vedr. iPad Air 1 Afdrag nu\nHalløj, og velkommen til denne side, udarbejdet på baggrund af søgningen på ordene iPad Air 1 Afdrag. Vi ønsker, at du kan finde det, som du søger efter via vores henvisninger, som vi præsenterer for dig, som formodentlig søger efter flere informationer med forbindelse til iPad Air 1 Afdrag. Læs her, eller klik videre på vores anbefalede sponsorlinks, der forhåbentlig bør føre dig videre til det, du er på udkig efter.\niPad Air 1 Afdrag - Mere viden?\nKunne du ikke finde det, du ledte efter ved hjælp af vores samarbejdspartnere, som vi linker til, og som burde have en relation til iPad Air 1 Afdrag, hjælper vi også med rådgivning . Du er velkommen til at kontakte os via vores kontakt-side. Ifølge vores statistikker er det som regel tilstrækkeligt at bruge nævnte anbefalede links vedrørende iPad Air 1 Afdrag, men er dette ikke nok, så tag kontakt. Vi læser for det meste mails inden for nogle arbejdsdage.\nHvad omhandler denne side om iPad Air 1 Afdrag helt præcis?\nSiden her er baseret på keywordet "iPad Air 1 Afdrag" med formodning om, at det er enten akkurat dette søgeord eller med stor sandsynlighed et relateret sægeord, du har søgt på på en søgemaskine, eksempelvis Google eller YouTube. Vi prøver at matche din søgning med relaterede hyperlinks, som for det meste er reklamefinansieret eller præfereret af websitets redaktion.


Sommerhus 93-1566 i Gilleleje på Sjælland\nSommerhus 93-1566 i Gilleleje på Sjælland - DKK3190\nSommerhus, 93-1566, Gilleleje\n29-08-2020 - 04-12-2020\nFlot helårsisoleret sommerhus bygget i træ med plads til 7 personer + lille barn i weekendseng. Opvarmet via el og brændeovn. Indrettet med et soveværelse med dobbeltseng, 1 værelse med køjeseng og 1 værelse mere med køjeseng samt en enkeltseng. Huset er bygget i 1973 og renoveret i 1995 og fremstår lyst og dejligt med alle bekvemmeligheder såsom opvaskemaskine, vaskemaskine, tørretumbler, køleskab med større frostboks, komfur med ovn, Tv med DVD-/CD-afspiller, høj stol og weekendseng. Der er trægulve i hele huset bortset fra entre og bad, hvor der er granitfliser. Badet har brusebad. Udgang fra stuen til stor træterrasse med havemøbler\ntil 8-10 personer og 2 solstole (stole og solstole står i udhus hvor nøgle medfølger). Grunden er på 1018 kvm og der er god græsplæne og mulighed for at parkere på grunden. Huset ligger fredeligt og roligt på lille stikvej i dejlig sommerhuskvarter. Der er 10 min. gang til den attraktive Tinkerup Strand, som er en dejlig sandstrand, hvor I bl.a. kan nyde solnedgangen. Der er også kun 10 min til det storslåede fredede område ved Gilbjerg. Nyanlagt cykelsti til Gilleleje og den hyggelige havn. Da huset er helårsisoleret er vinterbrug oplagt og en god base for udflugter f.eks. til København.


Bundles gavner medier og mediebrugere | Revue\nBundles gavner medier og mediebrugere\nLangt, langt de fleste mediebrugere kan højst lokkes til at tegne abonnement på ét medie. Så hvis to\nAf Jan fra Medietrends • Udgave #52 • Læs online\nLangt, langt de fleste mediebrugere kan højst lokkes til at tegne abonnement på ét medie.\nSå hvis to medier skal bejle til den samme forbruger, skal de enten slå hinanden ud eller samarbejde om en fælles pakke, der giver adgang til begge medier.\nI Danmark er der mest tradition for den hårde konkurrence og resultatet er, at mediebrugerne får adgang til færre medier end de har lyst til og medierne får adgang til færre brugere end de drømmer om.\nÆrgerligt for alle.\nMen måske er der så småt ved at tegne sig en ny situation, nemlig bundles. Altså ideen om, at ét abonnement til en lidt forhøjet pris giver adgang til flere medier.\nHer på det seneste er jeg stødt på adskillige nye, interessante eksempler på tankegangen.\nBloomberg Media etablerede før sommerferien et samarbejde med techmediet The Information og giver nu abonnenterne adgang til begge medier for en lille ekstrapris.\nOg fra og med denne uge har selv samme Bloomberg etableret en ny, tilsvarende bundle, der giver adgang til sportsnichemediet The Athletic.\nI nyhedsbrevsverden - altså de nyhedsbreve, der koster penge - er nyhedsbrevene Superorganizers og Divinations gået sammen under paraplyen Everything. Og efter kun kort tids tosomhed er Everything blevet udvidet med yderligere tre betalingsnyhedsbreve.\nBundle er et oplagt svar på alle mediers udfordringer. Men det kræver, at man gør op med en indgroet lyst til en winner-takes-it-all-tankegang og at man finder de partnermedier, som giver god mening at supplere abonnementspakken med.\nTil gengæld får man med gode bundle-partnere et bedre produkt og en bredere målgruppe. Og tilmed har abonnenterne sværere ved at forlade biksen, fordi de så ikke bare siger farvel til et medie, men til en hel pakke af medier.\nFor dem, der vil nørde lidt i bund med ideen, kan jeg anbefale at læse et longread fra Nathan Baschez, der går i dybden med teorien og forretningsmulighederne i mediebundles.\nNok om bundles for nu. Ferien er slut og jeg glæder mig til at sende nyhedsbrevet afsted igen hver uge. Og så glæder jeg mig også til at fejre genåbningen af samfundet med både at afvikle forårets udskudte kurser og en masse spændende nye kurser.\nHåber du også har haft en god sommer\nBlomsterhandlere bundler og tvinger ingen til at købe en buket af hver farve eller art\n1. BuzzFeed scorer 25% på salg i ny webshop\nVi er vant til annoncer og abonnementer som mediernes bærende indtægter, men salg af alt fra støvsugere til bøger og hårnåle er også på stærk fremdrift.\nHidtil er medier som New York Times og Buzzfeed gået forrest med såkaldte affiliate links, der giver medierne en lille procentdel af de salg, de skaber ved at linke til produkter i anmeldelser.\nBegge medier har udviklet selvstændige reviews-sites - Wirecutter og Buzzfeed Reviews- som excellerer i affiliate transaktioner. Det i sig selv er lukrativt og interessant.\nMen nu går Buzzfeed videre og sælger produkter direkte på hjemmesiden. Altså uden at linke til en ekstern webshop. Ifølge Wall Street Journalist forøger det Buzzfeeds cut af salget til hele 25 procent.\nwww.wsj.com • Del\n2. Måske ender Microsoft med at købe TikTok\nDet kinesisk ejede TikTok, der målt i vækst og nytænkning er den største succes i den sociale medieverden i de senere år, står nu ved en krydsvej i USA.\nEnten bliver de forbudt eller også skal de overtages af et amerikansk selskab. Det er nogenlunde status efter en sommer med stridigheder om sikkerheden for de mange personlige data, som TikTok opsamler. En kinesisk lov, gør det nemlig muligt for den kinesiske stat at kræve data udleveret.\nPræsident Trump har krævet TikTok forbudt, men eftersom han ikke sat nogen form for handling bag sine trusler, forventer de fleste nu, at det ender med et salg til et amerikanske selskab.\nOg det kan meget ved blive Microsoft, som bekræfter, at de har forhandlinger med Bytedance, der ejer TikTok om at overtage aktiviteterne på det engelsksprogede marked.\nwww.morningbrew.com • Del\n3. Google sletter DR-app fordi børn opfordres til vold og rygning\nJa, du læste rigtigt. Google, der selv ejer Youtube, hvor det flyder med hate speech, vold, druk og seksualisering har fjernet Ramasjangs app fra deres digitale butik Play fordi Google mener, at DR opfordrer børn til vold og rygning.\nRygning fordi Kristian fra ’Ramasjang Mysteriet’ giver lakridspiber til sine hjælpere og vold fordi Onkel Reje tæsker ninjaer i et spil.\nGoogles sanktion er endnu et eksempel på det clash, der er mellem danske værdier og normer og de mainstreamregler, som techgiganterne anlægger for at undgå at genere nogen lande. I det game, køres der altid efter laveste fællesnævner og det rammer igen og igen liberale lande som Danmark.\npolitiken.dk • Del\n4. Afhopper-medie stormer frem\nI efteråret skred alle journalisterne på sportsmediet Deadspin efter en kontrovers med deres ejere. Nu har de 19 journalister løftet sløret for, at de snart launcher deres eget sportsmedie med navnet Defector - afhopper.\nI sidste uge åbnede afhopperne for, at man kan abonnere på det kommende medie og allerede på dag 1 fik de over 10.000 abonnenter. Noget af en flyvende start for et medie, der først udkommer rigtigt til september.\nOg måske også en advarsel og et signal om at mediers værdi i høj grad ligger hos medarbejderne\ndefector.com • Del\n5. Eskomi-is og Bent Fabricius-Bjerre prægede agurketiden\nStoryBoard overvåger hvilke artikler fra danske medier, der får mest opmærksomhed på de sociale medier (målt i interaktioner på tværs af Facebook, Twitter og Pinterest)\nHer er de fem danske artikler, der fik flest interaktioner i feriemåneden fra 1. juli til 31. juli. Tal angiver antal interaktioner - altså likes, delinger og kommentarer:\n1900 økologiske høns mangler nyt hjem: - Kom og red en høne - fyens.dk 39.498\nBent Fabricius-Bjerre er død - tv2.dk 37.726\nDanmarks største isproducent vil ikke ændre navn på Kæmpe Eskimo - tv2.dk 35.113\nBent Fabricius-Bjerre er død - dr.dk 34.290\nSmittetallene stiger. Det er NU, vi skal tage os sammen - pol.dk 33.560\nstoryboard.news • Del\n6. Washington Post’s skæve demografi\nMordet på George Floyd i USA har sat gang i en intern mangfoldighedskritik overalt i medieverden. Herhjemme har fagbladet Journalisten skrevet flere interessante artikler om manglende diversitet blandt mediefolk og blandt kilder.\nDenne opgørelse fra Washington Post dokumenterer, at balancen er helt skæv på det hæderkronede medie. Især slår det - ikke overraskende - i øjnene, at det er hvide mænd, der udnævner hvide mænd til ledelsesjob.\nwww.washingtonpost.com • Del\n7. Skævheden hersker alle steder\nOgså Reuters Institute for the Study of Journalism har kortlagt mangfoldigheden i mediebranchen og de når frem til et lige så skævt billede, som man kunne forestille sig.\nBlandt 100 store medier i Tyskland, Storbritannien, Brasilien, USA og Sydafrika, har de fundet:\nI Tyskland og Storbritannien var der ikke en eneste topredaktør, der ikke var hvid. I USA fandt de 11% og Brasilien 5%. Sydafrika havde 68%.\nI de fem undersøgte lande er 41% af befolkningen ikke-hvide, men der er kun 18 % ikke-hvide topredaktører.\nRenser man Sydafrika væk, er der 29 % ikke-hvide i befolkningen og 6% ikke-hvide i mediernes hjørnekontorer.\nreutersinstitute.politics.ox.ac.uk • Del\n8. Black Lives Matter-demonstrationer er hårde for medierne\nTil dags dato er journalister og fotografer blevet aggressivt behandlet flere end 600 gange i de igangværende Black Lives Matter-demonstrationer i USA.\nDet noterer U.S. Freedom Tracker, der er resultatet af et samarbejde mellem Reporters Committee for Freedom of the Press, the Knight First Amendment Institute at Columbia University, Reporters Without Borders, og Index on Censorship.\nUdviklingen kan følges på denne U.S. Press Freedom Tracker\npressfreedomtracker.us • Del\n9. Mediano nærmer sig 10 mio lyttede episoder om året\nDet går godt for podcastmediet Mediano. Efter fire års eksistens er der fremgang på både antal aflyttede episoder, der nærmer sig ti millioner om året og på økonomien, hvor der har været sorte tal i alle tre regnskabsår.\nDet skriver stifter Peter Brüchmann i sin blog.\nwww.mediano.nu • Del\nDet er nu, du skal rykke, hvis du vil på efteruddannelse efter sommerferien\nNyhedsbreve der åbnes. Det succesfulde kursus med Liza Jansen, Kristoffer Dahy-Ernst, David McNally, Dan Oshinsky, Susanne Fasting, Brian Pabst og Jan Birkemose kører to gange i efteråret. (det ene er udsolgt)